Ер ости сувларига қудуқларни бурғилашга рухсатнома олишнинг янги тартиби жорий этилади — 21asr.uz\nҲужжат билан ер ости сувларига қудуқларни бурғилаш учун рухсатнома бериш бўйича давлат хизматларини кўрсатишнинг маъмурий регламенти тасдиқланди.\nБелгиланишича, 2019 йил 1 сентябрдан бошлаб, юридик шахслар ер ости сувларига қудуқларни бурғилашга рухсатнома олиш учун Давлат хизматлари марказлари ёки Ўзбекистон Республикаси Ягона интерактив давлат хизматлари портали орқали мурожаат қиладилар.\nЕр ости сувларига қудуқларни бурғилаш учун рухсатнома бериш бўйича давлат хизматларини кўрсатишнинг маъмурий регламентига кўра, унинг асосий мақсади ер ости сувларига қудуқларни бурғилаш фаолиятини олиб боришга рухсатнома бериш билан боғлиқ жараёнлар ва тартиботларни тартибга солиш, сувга бурғилаш ишлари амалга оширилишини ҳисобга олиш ва уларни назорат қилишни тартибга солиш ҳамда ер ости сув қатламлари сақланишини таъминлаш, биринчи навбатда, чучук ер ости сувларидан ноқонуний фойдаланишга йўл қўймасликдир.\nРухсатнома Давлат хизматлари марказлари ёки Ўзбекистон Республикаси Ягона интерактив давлат хизматлари портали (ЯИДХП) орқали Ўзбекистон Республикаси Давлат геология ва минерал ресурслар қўмитаси томонидан юридик шахсларга уларнинг мурожаатига асосан берилади.\nСувга қудуқларни бурғилаш ишларини асослаш учун зарур бўлган гидрогеологик хулоса фақат Давлат геология қўмитасининг гидрогеология корхоналари томонидан берилади.\nжисмоний шахсларга чуқурлиги 25 (йигирма беш) метргача бўлган қудуқларни қазиш учун ва суткасига кўпи билан 5 (беш) куб метр ҳажмдаги ер ости сувларини шахсий эҳтиёжлар учун якка тартибда олишга мўлжалланганда (бунда қўлланиладиган асбоб-ускуналарнинг техник қуввати кўрсаткичлари асос қилиб олинади);\nгидрогеология корхоналари учун ер ости сувларига қудуқларни бурғилаш ишлари ҳар йилги минерал-хомашё базасини ривожлантириш ва қайта тўлдириш давлат дастури доирасида амалга оширилганда рухсатнома олиш талаб қилинмайди.\nРухсатноманинг амал қилиш муддати бурғилаш ишларини бажариш даврига, лекин бир йилдан ошмайдиган давр учун берилади.\nДавлат хизматлари марказлари ва Давлат геология қўмитаси ўртасидаги ахборот алмашинуви идентификация қилиш воситаларини мажбурий тартибда қўллаш орқали фақат идоралараро ўзаро электрон боғланиш ёрдамида амалга оширилади.\nРухсатнома беришдаги асосий талаб ва шартлар қуйидагилар ҳисобланади:\nмулкка эгалик ҳуқуқи ёки бошқа ҳуқуқлар асосида ариза берувчига тегишли бўлган зарур техника ва ускуналарнинг мавжудлиги (бурғилаш ускунаси, каротаж станцияси ва компрессор ёки зарур техника ва ускуналарни ижарага олиш бўйича шартнома нусхаси);\nдавлат экология экспертизасининг хулосаси шартлари ва талабларини сўзсиз бажариш;\nер ости сувларига қудуқларни бурғилашда меҳнат хавфсизлигини таъминлаш бўйича қонунчилик талабларига риоя қилиш;\nгидрогеологик хулоса асосида тайёрланган ер ости сувларига қудуқларни бурғилаш лойиҳасининг параметрларига риоя қилиш;\nсув чиқариш тугаллангандан сўнг қудуқ сувининг талаб этиладиган сифат ва таркибга мувофиқлигини аниқлаш учун лаборатория таҳлилини ўтказиш;\nқудуқ атрофи 1-поясининг санитария-ҳимоя зонасини жиҳозлаш (қудуқ ичимлик суви чиқариш ва балнеологик мақсадда бурғиланганда);\nАриза берувчи рухсатнома олиш учун Давлат хизматлари марказига ўзи келиб мурожаат этади ёки давлат хизматларидан электрон тарзда фойдаланиш учун ЯИДХПда рўйхатдан ўтади.\nАриза берувчи ўзи келиб мурожаат этган тақдирда Давлат хизматлари маркази ходими ариза берувчи номидан, ЯИДХП орқали мурожаат қилинган ҳолларда эса ариза берувчи мустақил равишда мувофиқ шаклдаги аризани электрон равишда тўлдиради.\nер ости сувларига қудуқларни бурғилаш учун буюртма берувчи ва ариза берувчи ўртасида тузилган шартнома ёки келишув нусхаси;\nер ости сувларига қудуқларни бурғилаш учун лойиҳа ҳужжатлари;\nариза берувчининг техник имкониятлари ҳақида маълумот, мавжуд ускуналарнинг техник паспортлари нусхалари ёки зарур техника ва ускуналарни ижарага олиш бўйича шартнома нусхаси;


Тихановская: "Мени ватанимга қайтишим билан қамоққа олишади"\nЖами овоз: 710 та.\nБеларусь мухолифатининг мамлакат ташқарисидаги раҳбари Светлана Тихановская ғарб журналистларига берган интервьюсида бу ҳақда ўз муносабатини билдириб ўтди.\nУнинг айтишича, мухолифат тарафдорлари ҳали ўз шаҳдидан қайтгани йўқ. Улар куч тўпламоқда, холос. У Минскка қайтиб амалдаги президент Александр Лукашенко иштирокисиз ўтадиган сайловга тайёргарлик кўрмоқчи, дея хабар беради “РИА-Новости”. Навбатдаги сайловда Тихановская ўз номзодини қўймоқчи эди, аммо шу билан бирга у Ғарбдан ёрдам олиши мумкинлигини ҳам инкор этмади.\n“Мен уйимга бехавотир қайтишни истайман. Аммо ҳозирги вазиятда бунинг имкони йўқ. Менга нисбатан иккита жиноий иш қўзғатилган ва халқаро қидирув эълон қилинган. Навальний билан боғлиқ ҳолат бу масалада халқаро ҳамжамиятнинг, айниқса, Европада хавфсизлик ва ҳамкорлик ташкилотининг ёрдами зарурлигини кўрсатади”, деди Тихановская Евроиттифоқ элчилари билан бўлган мулоқотда.\nГарчи европалик дипломатлар Тихановскаяга руҳан далда беришса-да, аниқ фикр билдиришмаган. Ўз навбатида Беларусь раҳбари рус журналистлари билан бўлган мулоқот чоғида ўз рақибларига бўш келмаслигини билдирган.\n“Тихановская – уни қўллаб-қувватлаётган кучларнинг овозидан бошқа ҳеч нарса эмас. У оддий фикрини ҳам ифодалаб беролмайди. Уни Литва, Польша махсус хизматлари, энг муҳими АҚШ кучлари бошқариб турибди”, деган эди Лукашенко ўз суҳбатида.\nБеларусь раҳбари мамлакатида ўтиши кўзда тутилган Хоккей бўйича жаҳон чемпионатининг бекор қилинишига ҳам одатий ёндашишини айтди. Бир ҳафта илгари Минскка келган Халқаро Хоккей федерацияси раҳбари Рене Фазель “спорт сиёсатдан ташқарида эканини” айтган эди. Аммо амалда бунинг акси намоён бўлди.\nУшбу бойкотни Светлана Тихановская ҳам қўллаб-қувватлади. У мамлакатда қирқ беш кун ичида янги президент сайлови ўтказишини айтган. Аммо бунинг учун у, аввало, мамлакатга қайтиши керак.\n“Сиз ташқаридан туриб, Лукашенкога қандай қаршилик кўрсата оласиз?” деган саволга Тихановская “мен қайтадиган бўлсам, суд ҳам, тергов ҳам бўлмайди. Мени дарҳол тутиб худди эрим Сергей Тихановский ва Мария Колесникова сингари турмага тиқишади, демак қайтсам, ўзимни қурбон қилган бўламан”, деб жавоб берди. Шу билан бирга “аммо мен, албатта, вақтини топиб қайтаман”, деб қўшиб қўйди.\nТихановская айни пайтда ўзининг энг катта хизмати сифатида оддий белорус халқининг аҳволи, мухолифатнинг фикрини ғарб раҳбарларига етказа олишида деб билади. Айни пайтда у Ангела Меркель, Эммануэль Макрон сингари дунё сиёсатининг етакчи вакиллари билан учрашган.\nБироқ айрим халқаро таҳлилчилар Тихановскаянинг сиёсий етакчилик қобилиятини жуда паст баҳолашади. “Минск мулоқоти” кенгаши директори Евгений Прейгерман Тихановскаянинг мамлакатга қайтиши мавжуд вазиятни ўзгартирмаслигини билдирди.\n“Тихановскаяни қамоққа олишади. Ҳуқуқ-тартибот органлари икки-учта маҳаллий моддаларни рўкач қилишади ва қонуний иш кўришаётганини айтиб туриб олишади. Халқаро ҳамжамият уни асраб қола оладими-йўқми, аниқ эмас”.\nПрейгерманнинг айтишича, Тихановская амалдаги ҳокимиятга қарши бўлган кучни тамсил этади ва шунинг учун ҳам режимдан зериккан одамларнинг эътиборига тушган. Аслида мамлакатда Тихановскаядан ташқари ҳокимиятни олишга интилаётган кучлар ҳам йўқ эмас ва улар ҳам зимдан курашни давом эттиришмоқда. ”Уларнинг аксарияти Польша ва Литвадан туриб иш олиб боради” дейди Прейгерман.\nЭслатиб ўтамиз, август ойининг бошларида Беларусда президент сайловлари бўлиб ўтган эди. Унда Лукашенко олтинчи марта ғалаба қозонди: Марказий сайлов комиссияси маълумотларига кўра, у 80,1 фоиз овоз олган. Тихановская иккинчи ўринни эгаллаган.\nЭртаси кундан бошлаб, бир неча ой давомида республикада оммавий норозиликлар бошланган.\nДастлаб митинглар хавфсизлик кучлари томонидан бостирилиб, намойишчиларга қарши кўздан ёш оқизувчи газ, сув пуркагичлар, шовқинли гранаталар ва резина ўқлар ишлатилган.\nКиритилди: 04:30 22.01.2021. Ўқилди: 1807 марта. Фикрлар сони: 0 та.\nЕвропанинг энг сирли ва даҳшатли туристик маскани: Бой...


American Airlines декабрь айындағы 100 мың рейсти бийкарлады » Zaman.uz\nAmerican Airlines декабрь айындағы 100 мың рейсти бийкарлады\nAmerican Airlines авиакомпаниясы жақынласып киятырған дем алыс мәўсимине қарамастан, декабрьдеги пәрўәзлар кестесиндеги 100 мыңнан артық рейслерди бийкарлады. Бул ҳаққында Қаракалпақстан Републикасы Транспорт министрлиги мәлим етти. Буған Коронавирус пандемиясы деп талаптың азайғаны себеб болған.\nМағлыўматларға қарағанда, авиакомпания усы жылдың декабр айында 105,619 рейсти әмелге асырыўы керек, бул өткен жылға салыстырғанда 50 % ке аз. Авиакомпания өткен жылдың декабрь айында 200 мыңнан аслам рейсларди әмелге асырған.\nБул бойынша American Airlines баспа сөз хаткери Nikel Teyt: «Биз ҳамийше жөнелис тармағымызды, усыныс ҳам талапларға қарап белгилеймиз. Кестени март айынан баслап турақлы рәўиште дүземиз. Коронавирус себеп, талап аз болыўына байланыслы, қысқартылған кесте менен жумысымызды даўам еттирип атырмыз» - дейди.\nСоған қарамастан, декабрге режелестирилген рейслердиң саны, ноябрге қарағанда дерлик 10 мыңға көп.скачать dle 11.3\nҚарақалпақстан Республикасының 2020 жыл январь-сентябрь айлары бойынша демографиялық көрсеткишлери\n04 ноя, 17:33


Аудиторларнинг фақат халқаро стандартлар асосида ишлаши қонун билан мустаҳкамланади\nЯнги таҳрирдаги «Аудиторлик фаолияти тўғрисида»ги қонун лойиҳаси иккинчи ўқишда депутатлар муҳокамасидан сўнг қабул қилиниб, Сенатга юбориладиган бўлди.\nСўнгги йилларда мамлакатимизда суғурта соҳасида туб бурилиш бўлаётганига ҳаммамиз гувоҳ бўлиб турибмиз. Аммо соҳада ҳамон ечимини кутаётган масалалар ҳам борки, бундан асло кўз юмиб бўлмайди.\nОлий Мажлис Қонунчилик палатасининг 2020 йил 10 ноябрь куни бўлиб ўтган мажлисида депутатлар янги таҳрирдаги «Аудиторлик фаолияти тўғрисида»ги қонун лойиҳасини иккинчи ўқишда муҳокама қилдилар.\nҒозғонда мармар кластери ташкил этилди\nҒозғон шаҳарчасида тадбиркорлар билан биргаликда «Мармаробод» МЧЖда кластер ташкил этилди. Корхона ҳудудидаги майдони 11000 кв.м. (100м х 114м) бўлган асосий иншоот ва яна 10 та лойиҳа бинолари қурилишига «НБУ Газган Инвест» МЧЖ томонидан жами 65 млрд сўм инвестиция киритилди. Ҳозирда...\nДепутатлар инновацион ривожланиш вазирининг ахборотини қандай баҳолади?\n2020 йил 3 ноябрь куни Олий Мажлис Қонунчилик палатасида навбатдаги «Ҳукумат соати» бўлиб ўтди. Унда халқ вакиллари «Мамлакатда инновацион ривожланиш соҳасига оид илмий-тадқиқот ва тажриба-конструкторлик ишларини ривожлантириш, илм-фан ютуқларини рақамлаштириш ва ёшларни илмий фаолиятга жалб қилиш борасида амалга оширилаётган ишлар...\nЎзХДП фракцияси: таълимда янги муҳитни юзага келтириш, аввало, тушунтириш, тарғиботга боғлиқ\nОлий Мажлис Қонунчилик палатасидаги ЎзХДП фракциясининг навбатдаги йиғилиши бўлиб ўтди. Унда фракция аъзолари билан бирга, вазирлик, ташкилотлардан таклиф этилган экспертлар, маҳаллий Кенгашлар депутатлари, партия марказий ва ҳудудий кенгашлари масъул ходимлари ҳам масофадан иштирок этди.\nАтом энергиясидан фойдаланиш фаолиятини лицензиялаш тартиби белгиланди\nҲукумат қарори билан Атом энергиясидан фойдаланиш соҳасидаги фаолиятни лицензиялаш тартиби тўғрисидаги низом тасдиқланди\nShowing 1-19 of 548 items.


Оқ уй АҚШ Киевга қўллаб-қувватлашдан маҳрум қилиш билан таҳдид қилгани ҳақидаги хабарларни инкор этди\n23:00 / 19.09.2015\nАҚШ маъмурияти Украинадаги ОАВларда Вашингтон Киевга Украинадаги коррупция туфайли қўллаб-қувватлашдан маҳрум қилиш билан таҳдид қилгани ҳақида пайдо бўлган хабарни ёлғон деб атади. Бу ҳақда АҚШ вице-президенти Жозеф Байденнинг расмий вакили Стивен Спектор маълум қилди.\n“ОАВлардаги баъзи хабарларга қарамасдан, вице-президент томонидан айтилгани иддао қилинаётган “сариқ карточка” ҳақидаги сўзлар очиқчасига ёлғондир. Ҳеч қандай аниқ шахсларга нисбатан ҳеч қандай огоҳлантириш берилмаган. Биз Украина ҳукумати билан иқтисодий ва сиёсий ислоҳотларни қўллаб-қувватлаш ва хавфсизликни мустаҳкамлаш мақсадида ишлашда давом этмоқдамиз”, деб айтди Спектор.\nСпектор Байден “Украинада иқтисодий ва сиёсий ислоҳотлар доирасида коррупцияга қарши курашдаги саъй-ҳаракатларнинг муҳимлигига бир неча бор эътиборни қаратганини” таъкидлаб ўтди.\nАввалроқ ОАВларда “Байден Порошенко ва Яценюкга коррупцияга йўл қўйиб бўлмаслик борасида “кескин ва аниқ” огоҳлантириш бергани ҳақида хабар пайдо бўлган эди. Бир қатор нашрларда бу ҳақдаги материал “Байден Порошенко ва Яценюкга “сариқ карточка” кўрсатди” деган сарлавҳа билан чиққан эди. Айнан шунга Спектор шама қилиб гапирмоқда.


“Юлдуз қайси тоифага киради?” Ёхуд ўтин ёраётгандагина “Бисмиллоҳ”ни айтадиганлар... - 29 Декабря 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Декабрь » 29 » “Юлдуз қайси тоифага киради?” Ёхуд ўтин ёраётгандагина “Бисмиллоҳ”ни айтадиганлар...\n“Юлдуз қайси тоифага киради?” Ёхуд ўтин ёраётгандагина “Бисмиллоҳ”ни айтадиганлар...\nБизда турли хил тоифадаги мусулмонлар бор, менимча.\n1. Мусулмон бўлиб туғилган, лекин мусулмон бўлиб яшамайдиганлар.\nСаволга "ҳа, мусулмонман" деб жавоб беради.\nИслом бу гуруҳга кирувчи одамларни ҳаётида фақат анана ва қадриятлардагина яшаб келмоқда. Омин қилишни билади, фотиха ўқишни кўпчилиги билмайди, билганиям фақат маърака ёки қабристонда ўқийди. Ароқ ичилган дастурхонда ўқиворадиганлариям бор. Ахлоқ ва одоблари кўрган фильмлари натижасида шаклланган ва нафсини хеч қачон хафа қилмайди. Аёллари тўй оқшомида елка очиқ кийиниб никоҳ ўқилаётганда паранжида ўтиради, эркаклари фақат таъзияга борганда ўзини мусулмондек тутади. Жума намозига чиқмайди, рўза тутгани ярамайман деб ўйлайди. Ғуслни билмайди, мукаммал таҳорат ололмайдиганлари ҳам кўп.\nБисмиллоҳни ўтин ёраётганда ва кимдир эслатса, дастурхонда айтиши мумкин. Исломий буйруқларга тоқатсиз. Ислом номи билан насиҳат қилганлардан қочишга уринишади. Намоз ўқийдиганларни, соқол қўйганларни, ҳижобда юрадиганларни (очиқча тан олишмаса-да) жинлари суймайди. Ўлганда мусулмонча удумлар билан қабрга қўйилади. Шиорлари: қалб тоза бўлса, бас. Аслида қалбларидаги тасаввурларидаги тозалик ҳам камдан камларида учрайди. Бу гуруҳ одамлари қандайдир эхтимолий таъсир ва сабаблар билан мен келтирадиган пастдаги гуруҳ одамларига айланишлари мумкин.\nБу гуруҳ одамлари аҳолининг 50 фоизини ташкил қилади десам ғашларинг келмасин.\n2. Қандай эътиқодий оилада туғулгани муҳим эмас. Саволга жавоб берадиган ёшга етганда "Алҳамдулиллаҳ, мусулмонман!" деб жавоб беради. Намозни тўлиқ ўқимайди, баъзилари фақат бомдод ўқишади. Ахлоқ одоблари гуноҳ ва савоб тушинчаларига асосланган. Ҳажга боришни орзу қилишади, рўзани иймон кучидан эмас, жисмоний ҳолатидан келиб чиқиб тутишади. Ирим-сиримларга мойилликлари бор, ҳаёт тарзлари Исломий илмларга асосланмаган, яшаш тарзларида соф Ислом буюрганларини ҳисобга олаверишмайди. Лекин Исломни ўрганишга мойилликлари бор доим. Аёллари ўртамиёна кийинишади, тиззадан тепасини, елкасини кўрсатиб юришдан ҳаё қилишади. Эркаклари, масжидларга фақат жума ва ҳайит намозларида чиқишади.\nБундайлар совет давридан онглари чалажон бўлиб ўтган оила фарзандлари. Дин ҳақидаги тушунчалари фақатгина бобо ва бувиларини айтганларига асосланган. Бу гуруҳдаги инсонлар ҳаётлари давомида санаб ўтаётган барча гуруҳларимиздаги одамларга айланишлари мумкин.\nБу гуруҳ одамлари умумий аҳолини 20 фоизи десак тўғри бўлса керак.\n3. Қандай оилада туғилгани муҳим эмас. Муҳими у қайсидир даврда ва қайсидир сабаб билан ҳидоят топган. Аслида бу гуруҳни ҳам гуруҳларга бўлиш мумкин, лекин баён чўзилиб кетади. Энди бундайлар ҳидоятни қандай топганига қараб юқоридаги гуруҳ одамларига тоқатлари турлича бўлади.\nКелинг, бу гуруҳни 10 % дейлик.\n4. Мусулмон оилада туғилган. Бутун борлиғию ҳаёт тарзи Ислом ақийдаларига асосланганлар гуруҳи. Совет давридаги репрессиялар оқибатида ноихтиёрий бироз радикаллашган, мутаассиблашган оилада униб ўсганлари юқоридаги гуруҳ одамларига мутлоқа тоқатсиз, уларни одам ўрнида кўрмайдиганлари ҳам бор.\nЛекин саодат асрларидаги умматдек хушфеъл, доно, мукаммал тақволи, юқоридаги гуруҳларга тоқатлилари ҳам кўплаб учрайди. Буларнинг бошқа гуруҳдагилар каби бўлиш эҳтимоли деярли йўқ. Бундайларни ҳам 10% десак тўғри бўлади.\nҚолган 10 фоиз одамлар атеист, деист, теист ва бошқа эътиқоддаги одамлардир. Мавзу бу гуруҳ одамлари ҳақида эмас.\nМана халқимизни гуруҳларга бўлиб ҳам олдик.\nЭнди озгина таҳлил қисми.\nҲар бир гуруҳнинг машҳур аъзолари бор. Булар кўпроқ санъаткорлар, сиёсатчилар, шоир-адиблар ва блогерлар бўлиши мумкин.\nГуруҳлар ўзаро тоқатсиз эканини хисобга олсак уларни юқори босқичга чиқишида машҳурлар хизмат қилишади. Масалан, Юлдузни олайлик. У 3-,4- гуруҳлар наздида хато фикр қилгандир. Лекин у ўз гуруҳидаги одамларни машҳури сифатида минглаб 1- ва 2-гуруҳлардаги мухлисларида кейинги босқичларга кўтарилишларига сабаб бўлган қизиқишни уйғотди. Юлдуз ишида давом этиб, намоз ўқишини, рўза тутишини ҳам ўз ахлоқича оммага билдирса, бунинг ортидан ўша ўзи мансуб бўлган гуруҳ одамлари ҳам унга онгли ёки онгсиз ҳавас туфайли эргашадилар. Бир амаллаб 3-босқичга келиб қолган 1- ва 2- босқич одамлари илмни мустақил излашни бошлайдилар ва 4-гуруҳ наздидаги ҳидоятга ҳам эришадилар. Сизни маломатингиз фақат ўзингиз мансуб бўлган гуруҳ одамларига қизиқ ва таъсирли бўлиши мумкин. Бошқа гуруҳ вакилларига эса акс таъсир қилади. Дин учун ҳеч қачон фойда бермайди. Шунинг учун тоқатли бўлишга интилишимиз керак деб ўйлайман.\nТўғри, бироз хаёлпарастликдек туюлиши мумкин лекин кўп йиллик кузатишларимдан шу хулосага келганман.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 37 | Добавил: Sherlaruz.CoM | Теги: #Yangiliklar, #newsuz, #новости, #xabarlar, #uznews, #habarlar, #news, #Yangilik, #ahborot | Рейтинг: 0.0/0


Bosh SahifaKatalogTexnikani o'rnatish\nKategoriyalar bo'yicha filtrAKPP MKPP ta'mirlashAlyukabondArxitektorlarAvtoelektrikBeton ishchilariBir soatlik ustaBogʻni parvarishlashBolg'alashChangyutkichlarChexol tikishChilangarlarDazmollarDeraza oynalarini yuvishDerazalarDizayn inter'eriDuradgorlarDvigatel ta'mirlashElektriklarEshiklarEvakuatorlarFasad IshlariFoto va video texnikaG'isht terishGaz plitalariGipsokartonHammomlarHarakatlanish qismlarini ta'mirlashHovuzlarIsitgichlarIsitgichlarKaminlarKichik uy ashyolariKir yuvish mashinalariKofe mashinalarKompyuter diagnostikasiKonditsionerlarKuzov ishlariLandshaft dizayniMaxsus moslamalarMikroto'lqinli pechlarMoy almashtirish va texnik yordamMukammal ta'mirlashO'yin pristavkalariOfisni tozalashOshonalarOshpazlik xizmatlariOshxona kombayniOyna o'rnatishPayvandchilarPollarPul o'tkazmalar bo'yicha ta'mirlashQulflarni tamirlashRadiator, konditsionerlarni ta'mirlashRassomlar - suvoqchilarSaunalar va HammomlarShiftlarShinamontajShovqindan izolyatsiyalashSoat sozlashSovutgichlar va muzlatgichlarSumkalarni taʼmirlashTaʼmirdan keyin tozalashTelevizorlarTexnikani harid qilishTexnikani o'rnatishTikuvchilik xizmatlariTomlarTuningUsta chaqirishVelosipedlarni taʼmirlashXonadonni tozalashYuvish, ximchistkaZargarlik buyumlarini taʼmirlashZinalarГидроизоляционные материалыКирпичклейКрепежные материалыЛакокрасочные материалылистовые материалыМалярные инструментыОтделка стенПиломатериалыПлитыпрофильСантехнические материалыСухие строительные смесиЭлектроинструменты\n"Алекс сервис Актау"\nТехникани ўрнатиш хизматлари\nМаиший техникани ўрнатиш ва улашни FixingList.com сайтида йиғилган моҳир эҳтиётли тарзда ишлайдиган мутахассислар бажаришади. Хонадон, уй, офисни жиҳозлашда бундай мутахассисларнинг ёрдами ўрнини кўпинча ҳеч нарса билан алмаштириб бўлмайди.\nБир қарашда маиший техникани ўрнатиш ва улаш оддий процедура бўлиб кўриниши мумкин. Аммо жараённинг ўзи ҳақиқий бош оғриққа айланиши мумкин. Ҳар бир прибор ўз стандартига эга, масалан, кир ювиш машинасига ваннадан олтмиш сантиметрлик минимал масофа талаб қилинади. Улаш одатда совуқ сувга бажарилади. Розетка сув манбаидан камида бир метр узоқликда жойлашиши керак. Кир ювиш машинасини улаш учун алоҳида ерга уланишни яратиш идеал ҳисобланади. Совутгичларни ўрнатиш учун қизиб кетишнинг олдини олиш учун беш сантиметрлик габарит буфер зонаси тавсия этилади. Агар пол нотекис бўлса, совутгич оёқчаларига вибрацияга қарши ёстиқчаларни бириктириб қўйишади. Сувқиздиргичлар учун алоҳида ўрнатиш талаб қилинади — қўшимча монтаж ишлари ўтказилади.\nШунинг учун ўзингиз уларни ўрнатаман деб беҳудага уринманг — бармоқнинг енгил ҳаракати билан монтаж бўйича тажрибали ёрдамчиларни чақиринг. Ўз смартфонингизга FixingList мобиль иловани юклаб олинг ва баҳодирлар ва ўз ишининг усталарининг телефонлари сизларнинг хизматингизга шай бўлади.\nТелевизор, кир ювиш машинаси, сувқиздиргич, пишириш юзаси, кондиционер ёки тортиб чиқаргични харид қилиб олдингизми, ва эски агрегатни демонтаж қилиш зарур бўлиб қолдими? Янги уйда эски техникани ўрнатиш ёки улаш талаб қилинмоқдами? FixingList.com сайтидан малакали мутахассислар сизнинг вақт ва куч-ғайратингизни тежаб, сизнинг барча маиший ускунани ўрнатиш талабларингизга жавоб беришади. Ишларни профессионалга ишонган ҳолда, техника хавфсизлик стандартлари ва тайёрловчининг йўриқномаларига мувофиқ ўрнатилишига ишонч ҳосил қиласиз. Бундан ташқари, тажрибали устанинг қўл остида доимо зарур аксессуарлар ва инструментлар бўлади.\nОшхонадан ванна хонасигача, розеткани монтаж қилишдан кондиционерни ўрнатишгача — вазифани FixingList.com базасидан тажрибали мутахассисга топширинг. Уйга чақиришдан аввал, хизматлар баҳосини келишиб олинг. Ишлар якунлангандан кейин уста билан биргаликда ускуна тест равишда синовдан ўтказилади. Шунингдек кафолатлар билан келгуси қўллаш бўйича тавсияларни олинг.\nFixingList.com сервиси билан биргаликда юқори сифат ва ҳаёт хавфсизлиги!


Ҳар бир нарсанинг чегараси бор! — Исломобод\nСиз шуердасиз Бош саҳифа → Ҳар бир нарсанинг чегараси бор!\nislomobod Март 16, 2019 0 Изоҳ\nЗулмат. Зулмат тонг келгунича давом этади холос. Бугунги кунда мусулмонларга бўлаётган бундай зулмларнинг якуни йўқ, деб ўйлайсизми? Агар шундай фикрда бўлсангиз, катта хатоликка йўл қўяётган бўласиз. Арқон қанчалик мустаҳкам бўлмасин, уни чўзишликда давом этаверсангиз, албатта, узилади. Мусибат, машаққат ва қайғулар ҳам бир неча кун, ой ёки йилга чўзилиши мумкин. Аммо, бир кун келиб, бу чўзилишлик ҳам якунига етади. Хурсандчилик кунлари ҳали келади. Мусулмонлар албатта, энг улуғ мукофотга эришади. Биздан талаб қилинадиган нарса фақатгина сабрдир. Кенгчиликни сабр билан кутишлик натижаси ибодат ҳисобланади.


28-май куни Тошкент шаҳрида Радиочастота спектри ва йўлдош орбиталаридан фойдаланишни тартибга солиш бўйича Алоқа соҳасида ҳудудий ҳамдўстлик (АСҲҲ) комиссиясининг 15-мажлиси бошланди. Ушбу тадбир 31-май куни якунланади.\nМажлис иштирокчиларига табрик сўзи билан Ўзбекистон Республикаси Ахборот технологиялари ва коммуникацияларини ривожлантириш вазири ўринбосари Б. Олматов мурожаат қилди.\nКомиссия АСҲҲ иштирокчи-мамлакатларида радиочастота спектридан фойдаланиш, радиотехнологияларнинг долзарб масалалари, унинг учта Ишчи гуруҳи фаолияти натижалари кўриб чиқилади.\n2019-йилнинг 28-31-май кунларида Комиссия ишчи гуруҳининг мажлислари ҳам бир пайтда ўтказилади. АСҲҲ тадбирлари Ўзбекистон Республикаси Ахборот технологиялари ва коммуникацияларини ривожлантириш вазирлигининг кўмагида ўтказиб келинади.\nЖумладан, бугун 2019-йилги Радиоалоқа Ассамблеяси ва Радиоалоқа Бутунжаҳон анжуманига тайёргарлик кўриш бўйича Ишчи гуруҳининг 8-мажлиси бўлиб ўтмоқда. Ишчи гуруҳи анжуман давомида ҳимоя қилишлари учун кун тартибидаги бандлар бўйича АСҲҲ мамлакатларининг ҳудудий позициясини тайёрлаш масалаларини муҳокама қилмоқдалар.\nШунингдек, Радиоэшиттириш бўйича Ишчи гуруҳнинг 12-мажлиси ҳамда Радиочастоталарни бошқариш бўйича Ишчи гуруҳнинг 13-мажлиси ҳам иш бошлаган.\nЙиғилишларда иштирокчилар рақамли телеузатишларни татбиқ этишда радиочастоталар бўйича муайян жиҳатлар (аспектлар)ни, йўлдошли навигация тизимларининг тўсиқларсиз ишлаши, буюмлар интернети тизимига машиналарнинг ўзаро таъсири учун симсиз алоқа технологияларидан фойдаланиш ва бошқа масалалар муҳокама қилинади.


Дональд Трамп ва Ким Чен Ин учрашуви харажатларини Сингапур тўлайди - Халқ сўзи\nДональд Трамп ва Ким Чен Ин учрашуви харажатларини Сингапур тўлайди\n10:50 11 Июнь 2018 Дунё\nУни мезбон давлат ташқи ишлар вазири Вивиан Балакришнан кутиб олган. Ким Чен Ин ташрифи давомида Сингапур бош вазири Ли Сянь Лун билан учрашди. Мазкур мулоқот Channel News Asia телеканалида тўғридан-тўғри трансляция қилинган.\nШимолий Корея раҳбари Ли Сянь Лунга АҚШ президенти Дональд Трамп билан тарихий саммитни ташкил этишда ёрдам бергани учун миннатдорчилик билдирган.\nМаълумот учун, мазкур саммитни ўтказиш учун 20 миллион АҚШ доллари сарфланган. Бу ҳақида Straits Times нашри хабар берди.\nЛи Сянь Лун Сингапур мазкур харажатларни тўлашга тайёр эканлиги, сабаби учрашув минтақада хавфсизлик ва барқарорликни ўрнатишда ниҳоятда муҳим эканлигини таъкидлаган.\n“Бизни учрашув ўтказиладиган жой сифатида танлашлари АҚШнинг ҳам, Шимолий Кореянинг ҳам Сингапур билан ўзаро муносабатлари, шунингдек, бизнинг халқаро жамоатчиликда тутган ўрнимиз ҳақида сўзлайди”, - деди Ли Сянь Лун.\nАҚШ ва КХДР раҳбарлари ўртасидаги музокараларда Корея ярим оролини денуклеризация қилиш ҳамда Шимолий Корея ядро қуроли масаласи асосий мавзуга айланиши кутиляпти.


Хусусан, давлат органлари ҳамда фуқаролик жамияти институтлари билан биргаликда Ўзбекистон томонидан инсон ҳуқуқ ва эркинликлари бўйича халқаро мажбуриятларнинг бажарилиши тўғрисидаги миллий маърузалар тайёрланиб, халқаро шартномавий органларга тақдим этиб келинаяпти. Айни чоғда кўплаб Миллий ҳаракат режаларини ишлаб чиқиш ва амалга оширишда иштирок этилди ҳамда инсон ҳуқуқлари бўйича 100 дан ортиқ қонун лойиҳалари экспертизадан ўтказилди. Инсон ҳуқуқларига оид икки мингдан зиёд турли адабиётлар нашрдан чиқарилиб, ўқув муассасалари, фуқаролик жамияти институтлари, давлат ва нодавлат ташкилотларига етказиб берилди. Бунинг барчаси аҳолининг инсон ҳуқуқларига доир билимларини мустаҳкамлашда муҳим аҳамият касб этмоқда.\nИнсон ҳуқуқлари бўйича Ўзбекистон Республикаси Миллий марказида “Ўзбекистон Республикаси фуқароларининг ҳуқуқ ва эркинликларини ҳимоя қилиш механизмлари” номли китоб тақдимотига бағишлаб ташкил этилган тадбирда ана шулар хусусида атрофлича сўз юритилди. Унда Адлия вазирлиги, Бош прокуратура, Республика Хотин-қизлар қўмитаси, педагоглар, ёшлар ҳамда оммавий ахборот воситалари ходимлари қатнашди.\nТаъкидланганидек, мазкур қўлланма инсон ҳуқуқ ва эркинликларига оид миллий ҳамда халқаро даражадаги барча янгиликларни қамраб олган. Китоб Миллий марказ ва Тошкент давлат юридик университети қошидаги академик лицей жамоаси саъй-ҳаракати билан яратилди.\n— Инсон ҳуқуқлари бўйича Ўзбекистон Республикаси Миллий маркази билан доимий ҳамкорлик қилиб келамиз, — дейди қўлланма муаллифи, Тошкент давлат юридик университети қошидаги академик лицей ўқитувчиси М. Очилова. — Бу услубий қўлланма ана шу ҳамкорлик натижасидир. Китоб нафақат лицей ва коллежлар ўқувчиларига, шунингдек, барча фуқароларга мўлжалланган. Шу маънода, бу тўплам аҳолининг, хусусан, ёшларнинг инсон ҳуқуқлари ва эркинликларига доир билимларини янада мустаҳкамлаш, пировардида мамлакатимизда қонун устувор бўлган кучли фуқаролик жамиятини янада ривожлантиришга хизмат қилади.\nМазкур рукндаги бошқа мақолалар: « Фаровон ҳаёт сурури\tСайёрамизни келажак учун асраб-авайлайлик »


Қандолат маҳсулотларини ишлаб чиқариш учун Россиядан ингредиентлар олиб келамиз. 1 июндан бошлаб фирмаларга божхона расмийлаштирувини мустақил равишда амалга оширишга рухсат берилди. Ушбу имкониятдан фойдаланмоқчимиз.\nБожхонадан ўтказишни нимадан бошлаш керак?\n– Божхона расмийлаштирувини божхона органига ҳужжатларни тақдим этишдан бошлаш керак. Экспорт-импорт операцияларини амалга оширишда давлат божхона хизмати органларига тақдим этиладиган ҳужжатлар рўйхатига (ВМнинг 20.07.2015 йилдаги 197-сон қарори билан тасдиқланган) мувофиқ «Эркин муомалага чиқариш (импорт)» божхона режимида олиб кириладиган товарларни божхонада расмийлаштиришда қуйидаги ҳужжатлар бўлиши зарур:\n● божхона юк декларацияси;\n● товарга илова қилинадиган ҳужжатлар;\n● товарларнинг келиб чиқиши сертификати (манфаатдор шахснинг хоҳиши бўйича ва унинг зарурлиги Ўзбекистон Республикасининг халқаро шартномаларида назарда тутилган ҳолларда).\nМаълумот учун. БКнинг 300-моддасига мувофиқ, импортчи товарларни декларациялашда уларнинг келиб чиқиши тўғрисидаги сертификатларни тақдим этса, божхона тўловларини тўлаш чоғида тегишли имтиёз олиши мумкин бўлади. Эркин савдо режимини назарда тутадиган битимлар имзоланган эркин савдо зонасини ташкил этиш тўғрисидаги битимга аъзо давлатларда ишлаб чиқариладиган ва олиб кириладиган товарларга божхона божи солинмайди (АВ томонидан 8.04.1998 йилда 429-сон билан рўйхатдан ўтказилган Рўйхат). Россия Федерацияси билан бундай Битим имзоланмаган.\nТоварнинг муайян мамлакатда ишлаб чиқарилганлиги товарнинг келиб чиқиши тўғрисидаги, шу жумладан электрон шаклдаги сертификат билан тасдиқланади. У экспорт ёки реэкспорт қилувчи мамлакатда белгиланган тартиб ва шаклга мувофиқ ваколатли орган томонидан берилади (БКнинг 363-моддаси).\nТоварларнинг электрон шаклдаги божхона расмийлаштируви Товарларни электрон шаклда божхонада декларациялаш тартиби тўғрисидаги низомга (ВМнинг 31.12.2014 йилдаги 376-сон қарори билан тасдиқланган) мувофиқ амалга оширилади.\nТашқи иқтисодий фаолият иштирокчисининг хоҳишига кўра божхона расмийлаштируви учун барча зарур ҳужжатлар, шу жумладан ваколатли органларнинг ҳужжатлари қоғозда тақдим этилиши мумкин.\nТоварларнинг, шу жумладан электрон шаклдаги божхона расмийлаштируви ДБҚнинг Ягона автоматлаштирилган ахборот тизимидаги (ЯААТ) тўловчининг шахсий счётидан божхона тўловлари (уларни тўлаш юзасидан тўловни кечиктириш ёки бўлиб-бўлиб тўлаш имкони берилган ҳолат бундан мустасно) тўланганлиги тўғрисида хизмат кўрсатувчи банклар (ғазначилик) томонидан тақдим этиладиган маълумотлар мавжуд бўлганда амалга оширилади.\nМаълумот учун. Товарлар божхона чегараси орқали олиб ўтилаётганда қуйидаги божхона тўловлари тўланади: божхона божи; қўшилган қиймат солиғи; акциз солиғи; божхона йиғимлари.\nДекларант БК ёки Ўзбекистон Республикаси божхона ҳудудига олиб кириладиган товарнинг божхона қийматини аниқлаш бўйича йўриқномага (АВ томонидан 13.01.1998 йилда 390-сон билан рўйхатдан ўтказилган) мувофиқ божхонада расмийлаштиришда божхона органига маълум қиладиган божхона қиймати божхона тўловларини ҳисоблаб чиқариш учун асос ҳисобланади.\nИмпорт қилинаётган товарнинг тегишли рухсат берувчи ҳужжатлари бўлса, божхона органи божхона органларининг ахборот тизимида уларнинг мавжудлигини мустақил равишда текширади. Улар ЯААТда мавжуд бўлмаса, божхона органи божхонада расмийлаштиришни рад этишга ҳақли бўлади (БКнинг 57-моддаси).


19 апрел 2021, Тошкент вақти: 04:48\nХорижга чиқиш, кириш ва фуқаролик бошқармаси мансабдорларининг бирининг сўзларига қараганда, Қўлдош Қосимов 1952 йилда туғилган. Полковникни Тошкент тиббиёт институтида ўқийдиган 19 ёшли ўғли отиб ўлдирган. Отасини ўтиб ташлагандан сўнг қотил онасига қарата ўқ узган. Онаси оғир жароҳатланиб вафот этган.\nТошкент шаҳри прокуратураси жиноятларни тергов қилиш бўлими бошлиғи ўринбосари Бахтиёр Бобоевнинг “Озодлик” мухбирига маълум қилишича, мазкур воқеа юзасидан жиноят иши қўзғатилган ва айни пайтда тергов ҳаракатлари олиб борилмоқда.\nИчки ишлар тизимидаги манбаларнинг таъкидлашича, Қўлдош Қосимов ва хотинининг ўз ўғли томонидан отиб ўлдирилгани аниқ. Лекин фарзанднинг ўз ота-онасини қандай қурол билан ва нима мақсадда ўлдиргани тергов жараёнига маълум бўлади.


Экологлар Билл Гейтснинг экологик инқироз коронавирусдан хавфлилиги ҳақидаги сўзларини тасдиқлади\n08.08.2020 | 08:40\n«Greenpeace» халқаро иқлим ташкилоти вакили Билл Гейтснинг пандемияни иқлим ўзгариши жараёнига таққослаганига изоҳ берди. Бу ҳақда «РБК» хабар бермоқда.\nМаълум қилинишича, Microsoft асосчиси Билл Гейтс глобал иқлим ўзгариши инқирозининг таъсири COVID-19 пандемияси зарарларидан ёмонроқ бўлиши мумкин, деган фикрда адашмаган. Бу ҳақда «Greenpeace» халқаро иқлим ташкилоти Россия бўлими бошлиғи Василий Яблоков «РБК»га маълум қилган.\n«Ҳозирда ҳам иқлим инқирози туфайли ҳар йили табиий офатларнинг кўпайиши кузатилмоқда. Бу иқтисодиёт ва инсон саломатлиги учун жиддий салбий оқибатларга олиб келади. Жумладан, сув тошқини, қурғоқчилик, экинларнинг нобуд бўлиши, инфратузилманинг вайрон бўлиши, бахтсиз ҳодисалар, ёнғинлар кўлами ошиши, ҳавонинг ифлосланиши ва бошқа ҳолатлар. Инсоният иқлимни ўзгартирмоқда, иқлимий катаклизмлар эса бизнинг воқеликни ўзгартирмоқда», — дейди Яблоков.\nГейтс 4 август куни «Пандемия қанчалик оғир бўлса, иқлим ўзгариши ундан ҳам ёмонроқ бўлиши мумкин» деб огоҳлантирган. «Бутун дунё коронавирусни тўхтатиш ва пандемиядан сўнг ҳаёт тарзи аввалги ҳолига қайтиши устида иш олиб бораётган бир пайтда биз ҳам иқлим ҳалокати олдини олиш учун ҳозирданоқ ҳаракат қилишимиз керак», — деб ёзган эди Microsoft асосчиси ўз блогида.\n«Greenpeace» вакили ҳозирда COVID-19 билан курашиш ва пандемия оқибатларини енгиб ўтишга катта эътибор қаратилаётганига қарши эмасигини таъкидлаган. Шунингдек, у COVID-19 муаммоси тезроқ ҳал қилинишига умид қилишини айтган. Aммо инсоният ҳали ҳам иқлим ўзгаришининг хавфли оқибатларини олдини олиш учун етарли ишларни қилмаяпти, деб ҳисоблашини ҳам айтиб ўтган.\n«Иссиқхона газлари концентрацияси мисли кўрилмаган даражада ўсишда давом этмоқда, глобал ҳарорат ўсиб бормоқда ва ҳар йили янги ҳарорат рекордларини кўрмоқдамиз. Мамлакатларнинг паст углеродли технологияларга ўтиши етарли эмас. Шу билан бирга, биз ҳозир иқлим ўзгариши салбий таъсирини минималлаштириш ҳақида ўйлашимиз ва COVID-19 ҳолатидаги каби қатъийлик билан ҳаракат қилишимиз керак. Aкс ҳолда, иқлим ўзгариши жуда ҳалокатли бўлади», — дея таъкидлаган Яблоков.\nЭслатиб ўтамиз, аввалроқ Билл Гейтс экологик инқирозни коронавирусдан кўра хавфлироқ деб баҳолагани ҳақида хабар берилган эди.


20 январь, 2020, 08:43 3013\nТеглар:Бунёдкор | Вадим Абрамов | Суперлига\n"Бунёдкор" ҳамда Вадим Абрамовни олдинда жиддий ўйин кутмоқда.\n22 январь куни «Бунёдкор» ўз майдонида Осиё Чемпионлар лигаси плей-офф босқичида Ироқнинг «Ал Завра» жамоаси билан куч синашади. «Қалдирғочлар» эса қишки йиғинни БААда олиб боришди ва бир қатор назорат учрашувларида ҳам иштирок этишди. Лекин «Бунёдкор» БААдан қайтиб келганидан кейин эртасига бош мураббий Вадим Абрамов олимпия терма жамоамизни қўллаб-қувватлаш учун чорак финалда БААга қарши ўйинни кўриш учун Таиландга жўнаб кетганди ва ўйиндан сўнг ортга қайтди. Олдинда эса унинг жамоасини чемпионлар лигасида муҳим ўйин кутмоқда.\n- Вадим Карленович, Осиё Чемпионлар лигаси плей-офф доирасида Ироқнинг «Ал Завра» жамоасига қарши ўйин олдидан БААдаги йиғин «Бунёдкор»га қандай устунлик бериши мумкин?\n- Биз режа бўйича тайёргарлик кўряпмиз. БААдаги йиғинимиз давомида учта ўртоқлик учрашувида ўйнадик. Ушбу назорат ўйинлари ҳам бизга муҳим баҳсда ёрдам беради деб ўйлайман. Бизда янги жамоа шаклланяпти. Осиё Чемпионлар лигасида яхши иштирок этишимиз қанчалик муҳимлигини тушуниб турибмиз. Чунки халқаро майдонда муваффақиятли иштирок этган ҳолда Ўзбекистон клубларининг рейтингини кўтаришимиз керак. Айнан ўша рейтинг бўйича «Ал Завра» бизнинг асосий рақибимиз ҳисобланади. Мухлисларимизни хурсанд қилиб, асосий баҳсда ғалаба қозонишга ҳаракат қиламиз.\n- Умуман олганда, қишки йиғинлар борасида муаммолар йўқми?\n- Тайёргарлик борасида ҳаммасидан мамнунмиз. Шароитларимиз яхши, савияли рақиблар билан ўйнадик. Албатта, қай даражада тайёргарлик кўрганимизни бўлажак ўйин кўрсатиб беради.\n- Сизни ва «Бунёдкор»ни олдинда ОЧЛ плей-офф босқичида муҳим ўйин кутиб турибди. Шунга қарамасдан Таиландга бориб олимпия терма жамоамиз ўйинини кўриб қайтдингиз. Ушбу сафарни амалга ошгани «Бунёдкор»даги режаларингизга жиддий таъсир кўрсатмайдими?\n- Мен фақат битта ўйинга бордим. «Бунёдкор» билан эса асосий тайёргарликни кўриб бўлдик. Бунинг устига клубда ўз ёрдамчиларим бор. Улар менсиз ҳам машғулотларни эплашади. Ҳозирда клубимизда тикланиш жараёнлари кетмоқда. Ёрдамчи мураббийларим етарли билимга эгалар. Шунинг учун менсиз ҳам режа бўйича тайёргарликни олиб боришади. Бу борада ҳеч қандай муаммони кўрмаяпман.\n- Жамоа етакчиларидан бири Хуршид Ғиёсовни тарк этгани ҳақида эшитдик. У қаерга йўл олди?\n- Биздан бир қатор футболчиларимиз кетяпти ва у ҳам кетди. Адашмасам Хуршид Жанубий Кореянинг асосий лигасига эмас, балки биринчи лигасига кетяпти. Бу эса мени бироз хавотирга соляпти. Чунки нима бўлганда ҳам Ғиёсов терма жамоамизга номзод футболчи саналади. Бундай ўйинчимизнинг Корея биринчи лигасига кетгани чиндан ҳам хавотирга соляпти. Аммо мен унга тўсқинлик қила олмайман. Чунки бу ўзининг танлови.\n- Лекин Хуршид Ғиёсовнинг кетиши «Бунёдкор» учун катта йўқотиш, шундайми?\n- Ҳа, жамоамиз учун жиддий йўқотиш. Ҳар қандай ҳолатда ҳам асосий таркиб ўйинчиларнинг кетиши катта йўқотишга айланади. Лекин бу – футбол ва унда алмаштириб бўлмас ўйинчининг ўзи йўқ. Энди унинг ўрнида бошқа футболчидан фойдаланамиз. Бундан бошқа иложимиз ҳам йўқ. Бизни яна иккита ўйинчи ҳам тарк этган. Агарда Ғиёсов кучлироқ клубга кетаётган бўлганида мен уни қўллаб-қувватлаган бўлардим. Танловини тўғри тушунган бўлардим. Лекин боя айтганимдек, у Жанубий Кореянинг биринчи лигасига кетяпти. Буни эса олдинга қадам ташлаш деб ҳисобламайман.\n- «Пахтакор» жиддий трансферни амалга оширди. Умуман, янги мавсум яна «Пахтакор»нинг ҳукмронлиги остида ўтади, деган фикрларга қўшиласизми?\n- Тўғри, «Пахтакор»га яхши савиядаги футболчилар ва легионерлар келишяпти. Бу бир томондан яхшики, агар чемпионатимизга қанча кўп савияли легионерлар келса, Суперлига савияси ҳам ошиб боради.\n- «Қўқон-1912»дан Мурод Холмуҳаммедовни таклиф этиш сизнинг ташаббусингизмиди? Аввалига уни икки ойга ижарага олингани айтилди, кейин эса мавсум охиригача эканлиги маълум бўлди…\n- Мурод Холмуҳаммедов масаласига келсак, у халқаро тажрибага эга бўлган футболчидир. У яхши ўйинчи бўлгани учун жамоамизни кучайтириш мақсадида олдик. Умид қиламанки, Мурод ҳам чемпионлар лигасида бизга ёрдам бера олади.\n- Иқтидорли футболчи Жасур Жалолиддинов яқинда Италиянинг «Беневенто» клубида кўрикда бўлиб қайтди. Унинг кейинги тақдири нима бўлади? Жасурни Италия чемпионатида ўйнашга тайёр деб ўйлайсизми?\n- Италия чемпионати ҳозир қанақалигини билмайман. Лекин бу футбол бўлгани учун ҳамма жойда бир хил бўлади. Менимча, унчалик катта фарқ бўлмаса керак. Ҳаммаси Жасурнинг ўзига боғлиқ. Лекин менинг фикримча, Жалолиддинов у ерга бироз эртароқ кетяпти. Аввал ўзимизнинг чемпионатда янада яхшироқ шаклланиши лозим. У ҳали ёш.\n- Ҳозирги келиб қайси футболчилар билан шартномалар тузилди?\n- Ҳамма билан шартнома тузилган ва «Бунёдкор»даги барча ўйинчиларни «заявка»дан ўтказганмиз. Жамоамизнинг йиғини ва таркибидан қониқдим. Таркиб яхши шакллантирилди.\n- Дарвоқе, терма жамоамизнинг кейинги режаси нимадан иборат?\n- 23 февралда Белоруссия терма жамоаси билан ўйнаймиз. Кейин Арманистонга қарши ўртоқлик учрашувини ўтказамиз. Ҳаммаси режа бўйича амалга ошади.\n22-yanvar 15:15 da olimpiya terma jamoamiz Saudiyada qarshi yarim finalda maydonga tushadi.Bunyodkorning o'yini qachon?\nАбрамовга ОЛЛОХДАН куч қувват тилайман хуршид ғиёсов дуррак екан пул учун кетгани аниқ\n"Бунёдкор" назорат учрашувида "Андижон"ни енга олмади\nСуперлига янги мавсумига қуръа ташланди


ҲАМЮРТИМИЗ - ОСИЁ ЧЕМПИОНИ - UzTV New York, Inc.\nҲАМЮРТИМИЗ — ОСИЁ ЧЕМПИОНИ\n02/13/2014 | Filed under: SPORT,UZ TV NEWS | Posted by: "Uzbekny" muxbiri\nЎзбекистонимизнинг спорт ҳаётида эришаётган натижаларини келажагимизнинг мустаҳкам асоси ҳисобланган мустақиллик билан боғлаймиз. Зотан, мустақиллик йилларида Президентимиз раҳнамолигида бу соҳага, хўсусан ёшларимизнинг спорт билан мунтазам шуғулланишларига эътибор кучайтирилди, барча шарт-шароитлар яратилди. Йилдан-йилга юртимиз шаънини халқаро ареналарда муносиб ҳимоя қила оладиган кўплаб истеъдодлар кашф этилаётир. Ана шундай ёшларимиздан бири Мирзиёджон Ҳожиевдир.\nМирзиёд Ҳожиев 1991 йилда Фарғона вилоятининг Ўзбекистон туманида ўқитувчи-зиёлилар оиласида туғилган. Унинг 14 ёшдан бошлаб спортга ҳаваси ортди. Дастлаб тумандаги каратэ тугарагида шуғулланиб юрди. Мураббийи бошчилигида ўзлари яшаб турган қишлоқдан Ўзбекистон туманининг чегараси ёқасидан оқиб ўтувчи Катта Фарғона канали бўйларида югуриш машқларини бажарди. Шу кезлари мураббий Дилшод Турғунов каналда каноэ, байдаркада эшкак эшиш тўгараги очиб, қизиқувчи ёшлар мактабини ташкил этган эди.\nМирзиёд ҳам сувда моҳирлик билан эшкак эшиб, ким ўзарга мусобақа ўтказаётган тенгдошларини кўриб уларга ҳавас қилди. Мураббийи ёрдамида бир неча муддат мактабдан бўш пайтлари каналда сув спорти билан шуғулланиб юрди.\n2005 йилда Россиянинг Москва шаҳрида ўтказиладиган Бутунжаҳон қишлоқ ёшлари ўртасидаги мусобақаларда қатнашиш учун республика саралаш мусобақалари ўтказилди. Саралаш мусобақаларидан муваффақиятли ўтган Мирзиёд каноэда эшкак эшиш мусобақаларида фахрли иккинчи ўринни қўлга киритиб, Москвадан дастлабки кумуш медали билан қайтди. Шундан сўнг республика каноэчилари устоз-мураббийларининг назарига тушди ҳамда Чирчиқ шаҳридаги Олимпия захиралари коллежига ўқишга қабул қилинди.\nКоллеж талабаси сифатида бир неча бор Ўзбекистон биринчилиги мусобақаларида қатнашиб, чемпионликни қўлга киритди. “Ўзбекистон спорт устаси” деган шарафли номга сазовор бўлди. Шу йиллар мобайнида Франция, Германия, Чехия давлатларида ўтказилган каноэда эшкак эшиш мусобақаларида юртимиз номини муносиб ҳимоя қилди. Бўлиб ўтган халқаро мусобақалардан олтин, кумуш ва бронза медаллари билан қайтди.\n2009 йилда “Халқаро тоифадаги спорт устаси” унвонига эришди ҳамда Ўзбекистон Жисмоний тарбия олийгоҳига имтиёз асосида талабаликка қабул қилинди. Қувонарли жиҳати, она-Ватанимиз номини улуғлашга муносиб ҳисса қўшишга астойдил интилган Мирзиёд Ҳожиев 2009-2010 йилларда Германия, Польша ва Франция давлатларида ўтказилган Жаҳон чемпионатларида ҳам муваффақиятли қатнашиб, совриндорлар қаторидан жой олди. 2011 йил Польшанинг Познань шаҳрида ўтказилган беллашувларда биринчи, Эроннинг Теҳрон шаҳрида ташкиллаштирилган Осиё чемпионати мусобақаларида эса иккинчи ўринни эгаллаб, юртимиз байроғини юксакларга кўтарди.\nКаноэда эшкак эшиш бўйича 2012 йилнинг ёзида Россиянинг Москва шаҳрида бўлиб ўтган Жаҳон биринчилигида биринчи ўринни эгаллаб, жаҳонга танилган спорт устаси, бир неча бор дунё спорт мухлислари назарига тушган юртдошимиз Вадим Миньков даражасига кўтарилган Мирзиёдга тенг келадиган спортчи камдан-кам топиладиган бўлди.\n– 2012 йилнинг ёз ойларида Президентимиз ташаббуси билан Самарқанд шаҳрида бунёд этилган сузиш каналида “Самарқанд юлдузлари” деб аталган мусобақа ташкил этилди. Осиёнинг 10 та давлатидан иштирок этган каноэда сузувчилар мусобақасини биз ҳам шахсан бориб кузатдик, – дейди М.Ҳожиевнинг отаси Раҳмонжон Мадалиев. – Онаси иккимиз ўғлимизнинг бу мусобақада ҳам ғолиб чиқишига ишонган ҳолда унга мухлислик қилдик. Ўғлимиз ота-онасининг, мухлисларининг, она-8атанининг ишончини оқлаб, қаторасига учта йўналиш бўйича бишнчипикни кўлга киритди.\nШу каби ҳаяжонли кунлар, ютуққа бой мусобақалар Мирзиёднинг ҳаётида кўплаб содир бўлган. 2013 йилда Россиянинг Қозон шаҳрида Жаҳон студентларининг Универсиадаси бўлиб ўтди. 170 та давлат вакиллари қатнашган ушбу мусобақаларда Ўзбекистондан жами 55 нафар спортчи талабалар иштирок этган бўлса, 19 нафар спортчимиз она юртимизга медаллар билан қайтдилар. 4 та медаль эса байдарка ва каноэда эшкак эшиш мусобақаларида беллашган ҳамюртларимиз томонидан қўлга киритилди. Бу медаллар орасида Мирзиёднинг бронзаси ҳам аҳамиятли бўлди. Шу йили у 200 метрга сузишда Осиё минтақасида энг юқори натижага эришиб, Осиё чемпиони деган юксак шарафли унвонга эришди.\nАйни кунларда у мамлакат терма жамоаси аъзоси сифатида 2014 йилда бўлажак мусобақаларга тайёргарлик машқларини бошлаб юборди. Дастлабки тайёргарлик синов машқлари Малайзияда ўтказиладиган бўлди.


Қадрсизланаётган лира: Туркия аҳолиси Эрдўғанни қўллов кампаниясини бошлади | Qalampir.uz\nОлам\t24 Ноябрь 2021 17:02 7020\nСавдо маълумотларига кўра, бугун, 24 ноябрь куни турк миллий валютаси лиранинг АҚШ долларига нисбатан курси кетма-кет учинчи кунга пасайган. Кеча, 23 ноябрь куни бир доллар учун 11,38 лирадан савдони бошлаган лира кун давомида кескин кўтарила бошлаган бўлса, бугун эрталаб Туркия миллий валютаси бир доллар учун 13,15 лирагача тушиб кетган.\nМаълумот ўрнида, лиранинг қулаши фонида мухолифат мамлакатнинг амалдаги раҳбарияти иқтисодий муаммоларга дош бера олмайди, деб ҳисоблаб, муддатидан олдин президентлик ва парламент сайловларини ўтказиш зарурлиги масаласини кўтарди.\nЭрдўған эса муддатидан олдин сайлов ўтказиш имкониятини рад этиб, улар 2023 йилда ўз вақтида ўтказилишини айтган.\nАввалроқ, Туркияда лиранинг долларга нисбатан кескин қадрсизлангани оқибатида мамлакатнинг йирик шаҳарлари Анқара ва Истанбулда норозилик намойишлари бўлиб ўтгани ҳақида хабар бергандик.\nТуркия Эрдўған лира\n15 Январь 22:39 42368


Ўзбекистон бўйлаб “Кўк кит” ови" бошланди\n08 август 2020, Тошкент вақти: 20:34\nТошкент милициясига кўра, пойтахтда беш ўсмир “Кўк кит” ўйини натижасида "ўз жонига қасд қилишдан сақлаб қолинган". Ҳозирда мамлакат бўйлаб ҳуқуқ-тартибот ходимлари, педагоглар ва руҳшунослардан иборат махсус гуруҳ ёшларни ушбу ўйин хавфидан огоҳлантириш ишларини олиб бораяпти.\nТошкент милицияси "беш ўсмирни ўлимдан сақлаб қолди"\nТошкент шаҳар Ички ишлар бўлимидан олинган маълумотга кўра, ўтказилган тезкор тадбирлар натижасида “Кўк кит” ўйинини ўйнаётган 5 нафар мактаб ўқувчиси ўз жонига қасд қилишдан сақлаб қолинган:\n“Қирғизистон ва Қозоғистонда шу “Кўк кит” ўйини билан боғлиқ фожиалардан хабар топгач, биз махсус тадбирлар ўтказдик. Интернет фойдаланувчилари текширилганида улар орасида шу ўйинни ўйнаётган тошкентлик болалар ҳам борлиги аниқланди. Болаларнинг ота-оналари билан боғланиб, ўйинни тўхтатишга муваффақ бўлдик”, дейди Тошкент ИИБда ишловчи милиция ходими исмини очиқламаслик шарти билан.\nМилиция ходимига кўра, беш ўсмир вақтинча Интернетдан узиб қўйилган:\n“Ҳозирда беш болада ҳам Интернет билан алоқа йўқ. Ота-оналари уйда ҳам, кўчада ҳам болалари Интернетга кирмаслигини назоратга олишган”, деди ИИБ ходими.\n“Кўк кит”га қарши тарғибот\nТошкент ҳуқуқ-тартибот идораларидан олинган маълумотга кўра, беш бола билан боғлиқ воқеадан сўнг “Кўк кит” ўйинига қарши махсус тадбирлар бошланган.\nМазкур тадбирлар доирасида прокуратура, милиция ходимлари, ўқитувчилар ва руҳшунослардан таркиб топган махсус гуруҳ тузилган.\nПойтахт маҳаллаларидан бирининг раиси Озодлик билан суҳбатда мазкур гуруҳ нафақат болалар, балки уларнинг ота-оналари билан ҳам тушунтириш ишлари олиб бораётганини айтди:\n“Маҳалламизда ушбу гуруҳ аъзолари келиб йиғилиш ўтказди. Маҳалла фаоллари махсус семинардан ўтишди. Ота-оналар билан давра суҳбатлари ўтказилди. Мактабларда ўқувчилар билан учрашувлар бўлиб ўтди. Бу профилактика тадбирлари. Болаларни шу “Кўк кит” ўйинини ўйнашдан асраш тушунтирилди”, деди маҳалла раиси.\nУнинг айтишича, ота-оналар болаларини Интернетдан чеклашга чақирилган:\n“Бўш вақтларида Интернетда беҳуда ўтирмасдан тўгаракларга қатнашсин, китоб ўқисин. Шунда Интернет орқали турли хил ўйинларга аралашишмайди. Ота-оналар болалари рухсатсиз Интернетга киришини назоратга олишлари лозим”, дейди маҳалла раиси Озодлик билан суҳбатда.\nОзодликнинг жойлардаги манбаларидан олинган маълумотга кўра, “Кўк кит” ўйинига қарши тадбирлар бутун мамлакат бўйлаб ўтказилмоқда.\n"Кўк кит" билан боғлиқ ваҳималар қанчалик аcосли?\nВиртуал оламда 2015 йилда пайдо бўлган “Кўк кит” ўйини ҳозирда оммалашиб бораётгани айтилмоқда.\n“Кўк кит” онлайн ўйин бўлиб, ўйин гуруҳи қоидаларига кўра, онги манипуляция қилинган иштирокчи 50 та шартни бажаради ва пировардида ўз жонига қасд қилиши лозим.\nЎйинда иштирок этувчилар рус тилидаги бир неча ҳештегдан фойдаланишади.\n“Новая газета” тайёрлаган ҳисоботга кўра, Россия оммавий Интернет-технологиялари маркази 20 январь куни ўйин билан боғлиқ ҳештег 4000 марта ишлатилганини аниқлаган.\n14 февраль куни Россиянинг Кириши шаҳрида 10 яшар қизалоқ ойнадан қулаб тушганидан кейин шифохонага ётқизилди. Рус матбуоти мазкур ҳодиса “Кўк кит” номи билан маълум бўлган онлайн “ўйин”га алоқадор эканлиги ҳақида ёзди. Ҳозирда ушбу ҳолат бўйича текширув ишлари давом этмоқда.\nИжтимоий тармоқларда “Кўк кит” ўйинидан хавотирлар билдирилаётган бўлса-да, Россия ёки Марказий Осиёда расман бирорта ҳам ўлим “Кўк кит” ўйинига боғлангани йўқ.\nАйни пайтда ушбу ўйин билан боғлиқ хавотирлар сабаб Россия депутатлари ўзгаларни ўз жонига қасд қилишга ундаш учун бериладиган жазони кучайтиришга чақирмоқда. Қозоғистон ички ишлар вазири ижтимоий тармоқ фойдаланувчиларининг миллий маълумот базасини тузишга чақирди. Қирғизстонда эса полиция мактаб ва Интернет кафеларни текширди.\nОзодлик мухбирлари сохта ҳисоб очиб, ўйин уюштирувчилари ва иштирокчилари билан алоқага чиқишга ҳаракат қилди. Аксар ҳолларда ўйин билан боғлиқ ҳештегларни ишлатган ҳисобларнинг тезда блоклангани кузатилди.\nЎсмирларнинг “худкушлик ўйинлари” хавотирга сабаб бўлмоқда\nТошкент милицияси 5 мактаб ўқувчисини ўз жонига қасд қилишдан сақлаб қолди\nОзаётган Сўм, Семираётган Доллар ҳамда Кўк Кит ҳақида


Токио-2020: Делегациямиз таркибида ўзгариш\n12 июль, 2021, 19:37\nТеглар:Токио-2020 | Сузиш\nУшбу ўзгаришни Халқаро сузиш федерацияси тасдиқлади.\nКуни кеча яқинлашиб келаётган Токио-2020 Олимпия ўйинларида иштирок этадиган делегациямиз таркибини маълум қилган эдик. Таркибимизда кичик ўзгариш юз берди.\nАввалги таркибда Халқаро сузиш федерациясининг рейтинги асосида Хуршиджон Турсунов 100 метрга эркин, Юлдуз Қўчқорова 100 метрга брасс усулида сузиш бўйича Олимпиада йўлланмаларига сазовор бўлгани таъкидланган. Бироқ Юлдуз Қўчқорова узоқ муддатдан бери терма жамоа таркибида йиғинларда иштирок эта олмаётгани, ҳозирги кунда Америка Қўшма Штатлари бўлгани учун бўлажак Олимпиадада иштирок эта олмаслиги ойдинлашди. Унинг ўрнини 50 метрга эркин усулда сузиш дастурида Наталья Критинина тўлдирадиган бўлди.\nУшбу ўзгаришни Халқаро сузиш федерацияси тасдиқлади ва Токио-2020 йўлланмаси Наталья Критининага тақдим этиладиган бўлди. Шу тариқа, бўлажак Олимпия ўйинларида делегациямиз аъзолари 17 спорт турида 71 та йўлланма қўлга киритишди. Унда иштирок этадиган спортчиларимиз сони эса 67 тани ташкил этиб, уларнинг 30 нафари аёллардир. Бу умумий делегациямизнинг 45 фоизига тенг кўрсаткичдир. Таъкидлаш лозим, Олимпия ўйинларида аёл спортчиларнинг иштирок этиши бўйича Токиода мутлақ рекорд ўрнатамиз.\nЯнгиликми пули бор е кимнидир Кими булиши керак


ФИФАдан "шедевр" ёхуд 2026 йилги Жаҳон чемпионатида ўзи нечта терма жамоа иштирок этади?\n11 июнь, 20:19\nСўнгги йилларда футбол ўзгариб бормоқда. Аудитория тобора катталашиб, ўйинлар сони ортаётгани ҳам бор гап. Умуман олганда, биз аввал кўрган футболдан ҳозиргисининг фарқи бор. Гап фақат тактикада ёки янги технологияларнинг кириб келишида эмас. Балки, формат масаласида ҳам.\nБиз Жаҳон чемпионатларида 32 терма жамоа иштирок этишига ўрганиб қолгандик. 8 та гуруҳ ҳамда ўз квартетида 1 ва 2-ўринларни банд қилган терма жамоа кейинги босқичга йўл олади. Бироқ энди футбол ўйнашни кўпчилик билади. Ҳамма катта турнирларда иштирок этгиси келади ва бу учун катта ўзгаришларга қўл урмоқда. Мисол тариқасида, Мундиал ҳам кўпчиликнинг орзусидаги турнир ва кўпчилик унда иштирок этишни истайди. ФИФА ҳам талабгор ва савияли термаларнинг ошганини инобатга олган ҳолда, Жаҳон чемпионати форматига ўзгартириш киритди.\nЭсингизда бўлса керак, 2026 йилдан бошлаб, Мундиалда 32 та эмас, 48 терма жамоа иштирок этади. Шундай қилиб, яна 16 жамоа турнирга йўлланмани қўлга киритади.\n2022 йилги турнир учун 31 та ўрин ажратилган бўлса, мезбон Қатар тўғридан-тўғри Мундалда иштирок этиш ҳуқуқига эга. Айни вақтда йўлланмани қўлга киритган 29 терма жамоа номи маълум. Янги Зеландия - Коста Рика ҳамда Австралия - Перу тўқнашувларида ғолиб бўлган яна икки мамлакат билан тўлиқ иштирокчилар номи маълум бўлади. 2026 йилги Жаҳон чемпионатида 48 та йўлланма мавжуд. АҚШ, Канада ва Мексика мезбонлигини инобатга олсак, яна 45 та ўрин қолади.\nЎринлар қуйидагича тақсимланади: Европа яна 3 та, Африка - 4 та, Осиё 3-5, Конкакаф 2.5, Конмебол 1.5 ва Океания 0.5\nЭнг кулгулиси шундаки, йўлланмалар сони кўпайиши маълум бўлгандан сўнг қитъалар бўйлаб ўринлар тақсимланиб чиқилди. Ҳисоблаб кўрилса, 2026 йилги Мундиалда 49 та жамоа қатнашиши керак бўлади. (плей-оффда яна иккита ўйин ўтзазилади) Шунингдек, учта мезбон терма жамоани ҳам инобатга олсак, иштирокчилар сони 52 тага етади. Бу эълон қилинган миқдордан 4 тага кўп. Шунда бир қатор саволларга жавоб топилмай қолмоқда. Биринчидан, ФИФА мезбон терма жамоалардан қайсилари ЖЧ финал босқичига тўғридан-тўғри йўл олишини аниқлаб олиши керак. Иккинчидан, ортиқча бир йўлланма қандай вужудга келди? Энди қайси минтақадан бир ўрин олиб қўйилади? Шунингдек, турнирга Шимолий Американинг 3 терма жамоаси мезбон бўлганини инобатга олган ҳолда, Конкакаф учун бериладиган 3 йўлланмани ҳисобдан чиқариш керак. Буни яхши вариант дея олмайман-ку, аммо чигаллик пайти бир ечим бўла олади. Шундоқ ҳам АҚШ ва Мексика саралаш ўйинларида қийинчиликка учрамаса керак. Хуллас, ФИФА йиғилиш ўтказган ҳолда, бир қарорга келиши лозим. Албатта, бундай катта ташкилотга концептуал ёндашув ярашади. Мавҳумлик ва чигаллик кўп эътирозларга сабаб бўлади, мазкур ҳолат эса бундай катта ташкилот статусига умуман мос келмайди.\nЯна бир қизиқарли факт. 2026 йилги Жаҳон чемпионатида Жанубий Америка термаларининг 60 фоизи Мундиалга боради. Агар плей-офф ўйинида ҳам улардан бир жамоа ғалаба қозонса, бу кўрсаткич 70 фоизга етиши мумкин.\nКарим Худайқулов таржимаси


ЯНГИ ДУНЁ » Blog Archive » Кечиринг, ҳажвия ёзиш эртага қолдирилди\nКечиринг, ҳажвия ёзиш эртага қолдирилди\nКейинги кунларда ҳажвия ёзаман деб астойдил ҳаракат қилаяпман. Аммо, ҳеч куладиган кайфиятли кунимиз бўлмаяпди. Устига-устак ҳар куни ҳар хил адреслардан баъзи масалаларда изоҳ беришимни сўраб хатлар келмоқда. Бу хатларни умумлаштириб қуйидаги бўлимларга бўлдим ва уларни жавобларини бермоқчиман:\nЎзбекистон мухолифатида кўринмай қолдингиз?\nҲозир қайси ташкилотда фаолият кўрсатаяпсиз?\nФалончи аканинг укасимисиз?….\nСалкам, 20 йил мухолифат сафларида фаолият кўрсатдим. Кучнинг фақатгина сиёсий машҳур одамларниг атрофида эмаслигини тажрибада кўрдим. Моддий имконлари катта бўлган кишилар билан ҳам ҳамкорлик қилиб, тажриба синадим.\nСиёсий машҳур одамлар ё ўзимга ёки орқамдан; ”Мениг соямда одам бўлдинг” дедилар. Моддий имконлари катта бўлган ”бойваччалар” ҳали ўртада қилинган иш йўғу ўзларини ”серийгенерал”дай тутишди.\nБу иккита тоифанинг тегирмон тошлари орасида менга ўхшаган ориққина одам ундай эриб кетиши мумкинлигидан ”қўрқиб” тегирмонхонадан чиқдим. Ҳеч кимдан на маънавий ва на-да моддий қарзим йўқ.\nҲеч битта сиёсий ташкилотда фаолият кўрсатмаяпман.\nЖенева-Лозан шаҳарларида Ўзбекистон диктатураси моддий жиноятларини фош қилиш ва маҳкамалар бошлатиш учун адвокатлар ва экспертлардан иборат гуруҳ раҳбариман. (Гуруҳда иккита Ўзбекистонлик бор, қолганлар барчаси европаликлар). Фалончи аканинг укаси эмасман. Тошкент портлашларидан кўп вақт ўтмай, учта укам бирданига бир гр. гиёҳвандлик дориси билан ушланиб, қамалдилар. Бирон жойда сиёсий сабаблардан қамалдилар, демадим. Тошкент ҳукумати сиёсийлаштириш учун жўнатган инсон ҳуқуқчилари оиламни кўндиролмади. 3-4 йил ўтириб чиқишди. Энг кичкина укам қамоқдан чиққанидан кейин сал ўтмай сирли шаклда оламдан ўтди. Бундан қўрққан икки укам Россияга қочиб боришди.\nБекчанов… (Хоразм, Хазарасп) фамилияли бўлган мен, Узбекистон талаби билан Россияда ҳам қидирувдаман. Буни http://vroziske.net/id35461 адресидан ҳам кўришингиз мумкин. Укаларим ҳам фамилиямиз ва адресимиз бир хиллигидан, ҳатто Россияда таъкибга учраяпдилар. Ҳозир биттаси қамоққа олинган. Маҳкамасини кутаётганига бир ярим йил бўлди.\nЯна қайтариб айтаман, фалончи аканинг укаси эмасман.\nЎзим ака бўлатуриб учта укамга етказган зарарим учун пушаймонман.\nКелажакда Ўзбекистонда диндор ҳукумат қурилишига қандай қарайсиз?\nМен диндор давлат, диндор ҳукуматларга қаршиман. Ўзбекистон давлатчилиги ва Туркистон интеграсияси учун зарарли бўлган бўларди деб ҳисиблайман. Мен халқнинг кўпрок диндор ва иймонли бўлишларини хоҳлардим. Бунга шароит яратадиган давлат ва ҳукумат ўзининг нақадар диндорлигини бутун воситалари орқали реклама қилади. Бу эса кибрдир. Кибрнинг давлат, ҳукумат ва ҳатто инсон миқёсида бўлиши ҳам гуноҳдир. Бугунги дунё шароитларида давлатлариниг фаравон, эркин бўлишлари учун халқаро майдонда бўладиган сиёсий ва иқтисодий ғирромликлар четда қололмайди. Бугун дунёда соф исломий асосга эга бўлган давлат йўқ.\nШвейцарияга таклиф қилинишим ҳакида сўрашган.\nМен уч йил қамоқдалигимда бу ердаги ижодкорлар ташкилотлари мени ҳимоя қилиб имзо йиғишган. 1996 йилда ўзбек диссидент шоири Ёдгор Обид тавсияси билан ПЕН клубга аъзо қилишди. 1998 йил Швецария мени ижодкор сифатида яшашга таклиф қилганди. Кейин маьлум бўлишича бу пайтда Ўзбекистон-Швецария тижорат марказида бўлган катта молиявий келишмовчилик Халқаро Арбитраж судида кўрилаётган экан. Кейинчалик мени Исломчи давлат тарафдори, экстремист деб мақолалар тайёрлашди. Бугунги кунда эски сафдошларим хусусийлаштирган шаклбозликка айлантирилган ”диндан” узоқлашганликда айблашди. Ҳа, мен сиёсий муридларига этагини ўптириб, оёғини ялатаётган шайхлар салтанатини муқаддас Исломга алоқаси йўқ деб ҳисоблайман. Менинг тақвом Қуръон орқали Яратганла боғлиқкдир!\nСафар Бекжон, ёзувчи.\nPublished on mars 3, 2013 · Filed under: Қувғиндаги ижодкорлар;\nKommentarer inaktiverade för Кечиринг, ҳажвия ёзиш эртага қолдирилди


February 7th, 2006 - Акс-Садо — LiveJournal\nЛермонтовнинг орзуи Хоразмга келиш эди...\n1841 йили 27 ёшида буюк шоир Лермонтов вафот этди. Унинг кўплаб шеър, достон, романлар ёзиш, жумладан, Хоразмга келиш орзуси хам армон бўлиб колди...\nОнаси вафот этгач, отаси ёш Михаилни Ленза губерниясидаги Тархан кишлогида яшайдиган бувиси Е. А. Арсеньевага олиб бориб беради. Волга дарёси бўйидаги бу кишлокда руслар билан бирга азалдан татар, бошкирд, калмик каби туркий кавмлар хам яшаган. Михаил 1827 йилда Москвага борганида оз-моз татарча, бошкирдчани биларди, уларнинг урф-одатлари, халк огзаки ижоди билан таниш эди. Айни пайтда, татар, бошкирд болалари билан дўстлашиб, уларнинг оилаларида мехмон бўлувчи ўрта осиёлик савдогарлар, диндорлар сухбатидан бахраманд бўлади.\nАввалига Москва университетида, кейин офицерлар тайёрлаш ўкув курсида тахсил олса-да, Михаил Юрьевич табиатан ижодга мойил инсон, ижодий мухитда энди танила бошлаган шоир хамда рассом эди.\n1837 йилда Пушкин вафотига багишлаб ёзган “Шоирнинг ўлими” марсияси унинг номини адабий давраларда, халк орасида машхур килиш билан бирга, таъкибга учраб, Кавказга бадарга килинишига хам сабабчи бўлди.\nКавказдалик пайтида у озарбайжон шоири Мирзо Фатали – Охундов билан танишади. Михаил ана шу дўсти ёрдамида озарбайжон тилини, халк огзаки ижодини ўрганиб, ўзи хам бир канча асарлар ёзишга киришган. “Кавказ асири”, “Исмоилбек”, “Хожи Абрек”, “Кисса” каби достон ва хикоялари Лермонтовнинг Кавказда битган ижод намуналаридир.\nТуркий халклар тилини билиши уларнинг адабиётига бўлган кизикишини хам орттирди. Айникса, уни туркий халклар ўртасида машхур бўлган “Ошик Гариб ва Шохсанам” достони хайратга соларди. Шохсанамни севиб колиб, етти йил дарбадарлик юрган “Ошик Гариб” образи Михаилни лол колдириб, у мазкур достон асосида кисса ёзишга карор килган. У бу асарнинг озарбайжончага ўхшаш хоразмча намунаси унга маълум бўлгач, шуларга асосланиб, кисса ёзишга тайёргарлик кўради. Грузинларнинг машхур “Йўлбарс терисини ёпинган пахлавон” асаридаям Хоразм хакида ёзилгани учун у грузин шоирлари И. Бараташвили, А. Човчавадзелардан хам бу ўлка хакида сўраб-суриштиради. Лермонтов таникли тарихчи М. Карамзин билан танишиб, у оркали Абулгози Баходирхоннинг халк достонларига якин тилда ёзилган “Шажараи турк” асари хакида хам маълумотга эга бўлди. Бундан ташкари, у 1812-20 Хоразмда бўлган ва кўрган-кечирганлари асосида “Ўрта Осиё ва Хивага саёхат” номли асар ёзган саёхатчи олим Н. Муравьев билан танишади. Унинг асарини ўкиб чиккач, мафтункор ўлка – Хоразмга бориш нияти борлигини М. Нозимовга, Мирзо Фатилга, Карамзинга бир неча бор айтган эди.\nАфсуски, касаллиги, империя томонидан Кавказга бадарха этилгани боис, у савдогарларга кўшилиб, Россиядан Хоразмга кетолмасди. Шу боис, у ўзи тўплаган маълумотларга таяниб, “Ошик Гариб” асарини ёза бошлайди.\nБу орада шоирнинг “Замонамиз кахрамони” романи чоп этилди. У доимо “Ошик Гариб” эртак-достонини эртакка айлантириш (?), бунинг учун зарур маълумот тўплаш, Хоразмга халк достонларини излаш, Хива хонлигига бориб келган савдогарларни топишга, олимларнинг асарлари билан танишишга интилди. У хоразмга боришдек орзуси бир кунмас бир кун ушалишига ишонар эди. Бирок, 1841 йилдадуэльда гвардиячи офицер Мартиновнинг тўппончасидан отилган ўк унинг юраги остидан ўтди. Михаил Юрьевич Лермонтов олган жарохати туфайли уч бора чукур, каттик нафас олди-да, Пятигорскдаги Маъшук тоги этагидаги Корадарё сохилида хаёт билан видолашди ва унинг орзуси армонлигича колди.\nУндан жахон адабиётига салмокли хисса кўшган роман, достон ва шеърлар, орзулари акс этган “Ошик Гариб” эртаги эсдалик бўлиб колди.\nЗ. Жумаева тайёрлаган.\n"Халк йўли" газетасидан.\nАдабиёт олами, Тарихга саёхат


“Бирлик” Партияси раисининг ўринбосари Дайнов Ташановнинг бадиий китоби чиқди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n19:19 - “Бирлик” Партияси раисининг ўринбосари Дайнов Ташановнинг бадиий китоби чиқди\n“Бирлик” Партияси раиси ўринбосари, партиянинг Қашқадарё вилояти бўлими раиси Дайнов Ташановнинг ҳикоя ва қисссалари тўплами Тошкентдаги “Адабиёт учқунлари” нашриётида босмадан чиқди. “Ўқиган калла” номли 18,85 босма табоқли, 315 бетдан иборат тўпламдан ёзувчининг қатор йилларда ёзилган бадиий машқлари, ҳангома ва ҳикоялари ўрин олган.\n“Ўқиган калла” ҳикоясида муаллиф ўтган аср ўрталаридаги ижтимоий-сиёсий аҳволни акслантирувчи колхоз раиси ҳангомасини тасвирласа, “Амирқулнинг гўри” қиссасида яқин ўтмишдаги фермернинг тақдири тилга олинади. “Қўнғиротнинг қўшиғи”, “Ғўлачилар”, “Галабосар” ҳикояларида ҳам халқимизнинг миллий урф-одатларига қоришган иллатлар муаллиф кўз қарашида тасвирланган.\n- Ҳозир ўзбек мухолифати тарихи борасида “Эрта тўкилган япроқлар” романи устида ишламоқдаман. Ўзбек мухолифатчилиги хроникаси, унинг аянчли хатолари ва сўнги аҳволини акс эттирган машқларим ўқувчи қўлига етиб борса, мен ва мен каби сафдошларимизнинг ўй-қарашларидан кўп ўқувчилар хабардор бўлади, - дейди Дайнов Ташанов.\nЭслатиб ўтамиз, Михаил Горбачевнинг ташаббуси билан бошланган қайта-қуриш жараёнлари даврида қашқадарёлик Дайнов Ташанов ва Самад Мурод зиёлиларни сиёсий жараёнларга тортиш мақсадида “Эрк” жамияти қурдилар, кейин “Эрк” Партиясига қўшилдилар. Ўша пайтда “Эрк” Партиясининг таянч нуқтаси Қашқадарё бўлиб қолганди. Аммо, кейинчалик “Эрк” Партияси раиси - Муҳаммад Солиҳ таҳаллусли ёзувчи Салой Мадамин Туркия кетиб, у ерда исломчи ва террористик ташкилотлар билан алоқага кирганда, Дайнов Ташанов ва Самад Мурод уни бу йўлдан қайтаришга ҳаракат қилдилар. Аммо, уни тўғри йўлга солиб бўлмаслиги маълум бўлиб қолганидан кейин, Дайнов Ташанов “Бирлик” Партиясига қўшилди, Самад Мурод “Эрк” Партияси раислигига сайланди ва партияни демократия йўлида сақлаб қолди.\nШундай сиёсий ва адабий тажрибага эга бўлган Дайнов Ташановнинг “Эрта тўкилган япроқлар” романи ўзбеклар учун муҳим тарихий, сиёсий ва адабий дарс бўлиши шубҳасиздир.\nБу хабарга қўйилган расмда 2017 йил май ойида Брюсселга Ўзбекистондан келган мухолифатчи ва ҳуқуқ ҳимоячиларининг Европа Парламентдаги учрашувларидан бирини кўрмоқдасиз. Ўнгдан иккинчи Дайнов Ташанов.


ЎзА - Зафар Зоҳидов: Корпоратив бошқарувга янгича назар\n04.06.2019 Чоп этиш версияси\nЗафар Зоҳидов: Корпоратив бошқарувга янгича назар\nДавлат активларини бошқариш агентлиги томонидан ишлаб чиқилган “Давлат иштирокидаги тижорат банкларига эгалик қилиш, уларни бошқариш ва ислоҳ қилиш стратегияси” лойиҳаси муҳокама қилиш ва таклифлар киритиш учун интернет тармоғига жойлаштирилди. Бу ҳақида ЎзА мухбири Ўзбекистон Республикаси давлат активларини бошқариш агентлиги директори ўринбосари, “Буюк келажак” халқаро нодавлат нотижорат ташкилоти эксперти Зафар Зоҳидов билан суҳбатлашди.\n– Зафар Тўлқинжонович, 2018 йил сентябрь ойида “Ўзбектелеком” АЖ кузатув кенгашига келишингиз билан компанияда кўп ўзгаришлар юз берди. Бажарилган ишлар хусусида сўзлаб берсангиз.\n– Биз бошқарув ходимлари учун харажатларни йилига 7,5 миллиард сўмга камайтирган ҳолда, компаниянинг анча ихчам бошқарув тузилмасини ишлаб чиқдик. Фойдаланмаса ҳам бўладиган 189 та автомашина аниқланиб, улар оммавий аукционлар орқали сотувга қўйилди. Шунингдек, компания харажатлари ҳам камайтирилди, ихтисослашмаган активларни тезкор сотиш бошланди, миноритар улушлар даромад келтирмайдиган компанияларга сотилди. Бутун мамлакатимизнинг мобиль алоқа билан таъминланишини яхшилаш мақсадида таянч станциялар ўрнатиш ишлари амалга оширилмоқда.\nБундан ташқари, халқаро стандартларга мувофиқ аудит ўтказилмоқда, асосий воситалар қайта баҳоланмоқда. Натижада “Ўзбектелеком” АЖ дастлабки давлат компанияларидан бири (банк тизимидан ташқари) сифатида халқаро рейтинг агентликлари корпоратив рейтингидан жой олиши мумкин. Бу компаниянинг халқаро капитал бозорлари, жумладан Евробондлар бозоридан фойдаланишига ёрдам беради, қарзга хизмат кўрсатиш билан боғлиқ молиявий харажатларни қисқартиради.\nШунингдек, мамлакатимизда кенг полосали интернетдан фойдаланишни кенгайтириш мақсадида узоқ муддатга 100 миллион АҚШ доллари миқдорида қарз олиш бўйича Европа тикланиш ва тараққиёт банки билан музокаралар ўтказилмоқда.\n– Январь ойида Давлат активларини бошқариш агентлиги директор ўринбосари этиб тайинландингиз. Агентлик олдида қандай вазифалар турибди?\n– Агентлик давлат активларини бошқариш бўйича ягона давлат органи ҳисобланади. Биз бир неча ойда “Давлат иштирокидаги тижорат банкларига эгалик қилиш, уларни бошқариш ва ислоҳ қилиш стратегияси” лойиҳасини ишлаб чиқдик. Давлат корхоналарини сақлаб қолишнинг мезонларини белгилаш (асослаш), давлат корхоналари улушини бошқараётган органлар фаолиятини такомиллаштириш, мулкдор ва регуляторнинг вазифаларини ажратиш, шунингдек, ахборот-коммуникация технологиялари ва корпоратив бошқарувнинг замонавий усулларини жорий этиш - унинг асосий мақсадларидандир. Давлат корхоналари фаолиятининг шаффофлиги ва очиқлигини таъминлаш, уларнинг фаолиятида тўлақонли бозор механизмларини қўллаш муҳим мақсадлардан биридир.\nУшбу стратегиянинг қабул қилиниши давлат улушини сотишда талаб қилинадиган ёндашувни истисно қилади, давлат корхоналари фаолияти самарадорлигини юксалтиришга хизмат қилади, давлат активларини бошқаришнинг яхлит тизимини яратади. Лойиҳа муҳокама қилиш ва унга таклифлар киритиш мақсадида интернет тармоғига жойлаштирилди.\n– Истиқболдаги вазифалар ҳақида ҳам сўзлаб берсангиз.\n– Давлат иштирокидаги корхоналар учун Осиё тараққиёт банки билан ҳамкорликда Корпоратив бошқарув қоидалари ишлаб чиқилди. Уларни жорий этиш учун 2019 йил охирига қадар 50 та йирик корхоналарда Осиё тараққиёт банки вакиллари билан техник кўмак бўйича музокаралар олиб борилмоқда.\nДавлат компанияларининг шаффоф хусусийлашишини таъминлаш мақсадида илк маротаба машҳур халқаро инвестициявий банклар жалб қилинади. Миллий баҳолаш стандартларини қайта кўриб чиқиш ва уларни халқаро стандартларга мувофиқлаштириш бўйича тайёргарлик ишлари олиб борилмоқда. Бу сармоядорларнинг хусусийлаштиришга бўлган қизиқишини ошириш, Ўзбекистон иқтисодиётига тўғридан-тўғри инвестицияларни жалб қилишга хизмат қилади.


Ижтимоий тармоқларда Хоразм вилоятининг Қўшкўпир туманида содир бўлгани айтилаётган жанжал видеоси тарқалди. Унда бир неча нафар аёллар ерда ётган ва қисман ечинтирилган аёлни аёвсиз калтаклашаётгани тасвирланган.\nЖазавага тушган аёлларни видеога олаётгани тахмин қилинган эркак воқеа жойига қизиқиб келганларга аралашмасликни ва ерда ётган аёлнинг бир неча оилаларни бузаётганини таъкидлайди. Аёллар ерда ётган аёлни калтаклаш билан бирга унинг сочларини ҳам кесиб ташлайдилар.\nАтрофдагиларнинг сўзларига кўра, катта эҳтимол билан жанжал сабаби аёлнинг енгилтаклиги ва рашк эканлиги маълум бўлади. Калтакловчиларнинг ҳаракатларидан ҳам буни сезиш мумкин.Аммо бу факт ҳозирча расман тасдиқланмаган.\nИчки ишлар вазирлиги матбуот хизмати раҳбари Шоҳруҳ Ғиёсов Kun.uz мухбирига мазкур ҳолат бўйича маълумот берди: – Воқеанинг барча иштирокчилари аниқланди ва қўлга олинди. Воқеа бўйича тезкор суриштирув ишлари бошланган. Калтакланган аёлнинг аҳволи нисбатан қониқарли, жароҳатлари тиббий экспертизадан ўтказилмоқда. Экспертиза хулосасига кўра воқеанинг барча иштирокчилари ҳаракатларига нисбатан ҳуқуқий баҳо берилади, яъни уларнинг жиноий ёки маъмурий жавобгарликка тортилиши масаласи кўрилади, – деди Ш.Ғиёсов.


7 oy oldin Behzod 671\nМуаллиф ҳақида: Нодира Янгибоева — 1987 йилда таваллуд топган. Урганч давлат университетининг ўзбек филологияси факультетини тугаллаган. Шеър ва ҳикоялари матбуотда эълон қилинган.\nУнинг неча йил, неча куз, неча қиш кўргани номаълум. Шуниси аниқки, у Отамурод ота таёқни от қилиб, белига миниб “чу- чу”лаб”, ўйнаб юрган кезларида ҳам шу ҳовлида, шохларини кенг ёйиб, “иссиғу совуқда паноҳингизман”, деб гуриллаб турарди.\nГужум шохларига ин қурган қумриларнинг нечаси полапон чиқаришди, дарахтнинг қулоғига тинмай “қуқ- қу, қуқу қуқу” “Қуримай тур, қуримагур!” — деб сайрашади. Гужум ўша-ўша, бола Отамурод эса, бобо Отамурод бўлган! Ҳа, гужум қанча синовларга дош берган, не-не қуртларга таланиб, омон қолган дарахт бу. Отамурод ота ўйлаб қараса, фақат шу гужумгина ўзгармай қолибди. Эски ҳовли, икки қаватли бинога, боғнинг қоқ ўртасидаги бассейнга, қўшни боғдан ажратиб турадиган кичик чел баланд деворга айланди-қолди.\nЎтган йиллар давомида уйида болалари, неваралари томонидан ўтказилган “қайта қуриш” ишларида Отамурод ота у қилди — бу қилди, дод деди бир амаллаб шу гужумни сақлаб қолди. Мана ҳозир ҳам у гужумнинг соясида ҳассасига суяниб ўтирибди. Сербарг шохларнинг орасидан қуёш нурлари унда-бунда кўринар, баргларнинг ерга тушган сояси эса бобога олисда қолган одамларнинг қиёфасини эслатиб юборади…\nАна от арава кетяпти. Отаси отга қамчи уради. Аравада онаси, синглиси, чақалоқ укаси онасининг қўлида. Уларнинг рўпарасида бола — Отамурод. Арава ўйдим-чуқур ерларда қаттиқ силкиниб қўяр, беўхшов тебраниб боради. Онаси нонхалтадан нон олади. Қора кепакдан бўлган зоғора нон, уни ўғли Отамуродга узатади…\nБеихтиёр — ноннинг ҳиди Отамурод отанинг димоғига урилгандек бўлди. У қўлларини онаси томон чўзганча йиғлаб юборди…\n— Айтдим-ку! Анчадан бери шу аҳвол! Бобом гоҳ кулади, гоҳ йиғлайди. Ўзи билан ўзи гаплашади. Баъзан гужумни силаб алланималар дейди. Бунақа кетиши яхшимас, дада! — минғирлайди Умид.\n— Энди қариликда, ўғлим. Биз ҳам бобонгни ёшига етамизми, йўқми, унда қай кўйга тушамиз, Худо билади.\n— Шу гужумда бир гап борми, дейман, дада. Нуқул шу ерда ўтирадилар.\n— Ҳа энди, кимларнидир эслатса керак-да. Қўявер, эътибор берма.\nОтамурод отани чалғитиш учун Умиджон ўғли Шоҳжаҳонни бобосининг ёнига олиб келди.\n— Бобоси, чеварангиз билан бирпас ўйнаб туринг.\n— Мани полвон болам, келақол, бобонг билан ўтир.\n— Сиз билан ўтийсам, менга нима обеясиз?\n— Вой-бўй, нима оберсам экан-а?\n— “Чупа чупс” обейинг!\n— Сенга Хўразқанд обераман.\n— Нима у ҳўйоз..хўйоз..?\n— У шундай ширин нарсаки…Бай-бай…\nБобо чеварасига ўзининг болалигидаги ширинликни едиргиси келиб қолди.\n— Абдулла, нега неварангга ҳалигача хўрозқанд олма обермагансан. Дарров олиб келгин!\nБобонинг шу кунларда бир гапини икки қилиб бўлмайдми, “бу менинг сўнгги хоҳишим бўлса-чи, армонда қоласан-ку, бола” дейдиган гапидан ҳаммалари чўчишарди.\n— Ҳозир топамизда, ота! Қаерда сотарди-я…\n— Ориф баққолга бор, ўша ердан топасан, — деб жеркиб беради бобо.\n— Унинг ўлиб кетганига ўн беш йил бўлди-ку! — дейди ўғли отага эшиттирмай.\n— Эй болам, бобонг мана шу гужум ёнида хўрозқанд еб ака-укалари билан мазза қилиб ўтирарди. Лоф айтардик, топмача айтардик, варсақи айтардик.\n— Бобо, нега бу даяхтнинг ёнида ўтиявеясиз-а?!\n— Бу ерда хазина бор, ҳеч ким билмайди, фақат мен биламан. Уни сенга айтаман. Бу ерда жуда катта хазина яширинган.\n— Ҳавво, эртаклардагидай!\n— Ў, зўй! Менга шу хазинани беясизми?\n— Сенгаям, бошқаларгаям етади.\n— “Сим-сим” эшигингни оч, — дейиладими бунгаям, бобо?\n— Йўқ, Гужум-гужум, юрагингни оч дейсан! Сенам уни яхши кўришингни айтасан, кейин хазинани топасан!\n— Ҳмм, тушундим, бобо!\nАввал машинанинг сигнали, кейин темир дарвозанинг очилгани эшитилди. Бобонинг жимитдай киртайган кўзлари ўғлининг барваста соясини кўриб, қўлида бир даста хўрозқандлар борлигини тахминлаб қувониб кетди.\n— Ориф баққолдан олдингми, мунча ҳаялладинг, бир қадам жойгаям машинада борасанми?\n— Ота, тополмадим, ҳеч қаердан тополмадим хўрозқандингизни.\nШунга мана сизларга “чупа чупс”ни зўридан олиб келдим.\n— Шунақа дегин…\nБобо индамади. Унинг индамагани индаганидан ёмон эди.\n— Мен дам оламан, чарчадим, — ҳассага суяниб, ўрнидан турди-да, оғир хўрсинди.\n— Умиджон, ўғлингга қара мен дадамни хонасига олиб кираман.\n— Биласизми, дада, бобом менга катта хазинасининг сиени айтдила. Муни фақат мин билайканман.\n— Ўҳҳў, қанақа хазина экан?\n— Ҳаммага етадиган хазина! Эйтакладагидай!\n— Йўғ-ей, қани айт-чи, у қаерда экан?\n— Ҳамма гап гужумда, сиз унга юягингизни очасиз-де, уям сизга юягини очади! Шу хазинанинг калити икан. Билдиз?\n— Ҳмм, шунақа дегин! Бу ёғи қизиқ бўлди-ку! Вой бобом-ей!.. Ичидан пишган-а…\nКеч кирди. Ҳамма ҳаво салқин бўлгани учун ҳовли айвонида эмас, ичкарида, ошхонада овқатланадиган бўлишди. Деворларига чиройли гулқоғозлар ёпиштирилган ошхонани ошхона эмас, меҳмонхона десаям бўлади.\nСтол атрофида ҳамма жам. Отамурод отани марказда турган курсиси бўш. У негадир бугун ўзининг хонасида овқатлангиси келди. Ўғли Абдулла отасининг ёнида бирга овқатланди. Нималарнидир айтиб кулишдилар. Абдулла ака отаси ухлагач, ҳовлига чиқиб ўтирди. Ўйга чўмди. Кўзига ёш олди. Одатда у онаси ҳақида гап кетса, шу аҳволга тушади. Худди ҳозиргина онасидан ажраб қолгандай, кўзининг ичида ёш йилтиллайди. Кўзининг ичидаги дарё тошади-ю, қирғоқдан ўтолмай, ичкаридан ирмоқ топади. Бу ирмоқларда йиғилган сувлар, бориб-бориб юракнинг деворларини йиқмаса бўлгани…\n— Дада, салқинда нима қиляпсиз? Ичкарига киринг!\n— Йўқ, шу ер яхши, тоза ҳаво дегандай, шу гужумнинг ҳавоси бошқачада. Отам бекорга бу гужумга меҳр қўймаган. Ҳавосини қара муни!\n— Дада, шу гужумда бошқа гап ҳам бор, шекилли. Бобом айтардилар-ку, “мени ота-бобом Хива хонининг саройида машшоқ бўлган. Тиллалари кўп бўлган. Қулоқ пайти олиб кетишган”, деб. Ўшалардан қолмаганмикан у ер бу ерда кўмилиб, нима дейсиз?\n— Йўғ-ей, болам, қолган бўлса мен эшитардим. Бунақа гапларингни қўй!\n— Агар топсак, зўр иш бўларди-да! Бизнесимни ҳам кенгайтириб юборардим.\n— Унақа хомхаёлларга берилмасдан, миянгни ишлатсанг, ўша бизнесингам гуллаб-яшнаб кетади.\nАбдулла ака ўзи билан ёлғиз қолиш учун ичкари кириб кетди.\nТун қоронғусида гужумнинг виқорли гавдаси янада сирли кўринади. Куз рангларига бўялган сарғиш-қизғиш баргларнинг ҳар бирига битта юлдуз келиб қўнгандай!\nУмиджоннинг кўзига бу ялтираб турган барглар сариқ тилла тангалардай туюлди. Кузак шамолида шохлар у ёққа бу ёққа силкиниб: “Менинг сиримни топган борми? Пойимда ётган тиллаларга етган борми?” — деб шивирлаётгандай эди.\n“Умид, бу тун хазинанинг сирини очасан! Қани ишга кириш! Бугун ё ҳеч қачон!” У қўлига белкуракни олиб гужумнинг остига борди… Шамол гувуллар, дарахт шохлари билан “хазина” ковловчининг у ер бу ерига савалаб қўярди.\nТонг. Қуёш шоша-пиша нур сочди ва инидан айрилган қушларнинг чуғур-чуғуридан ҳайрон бўлиб, ер юзининг ҳар гўшасига назар солди. Бир кечада қаерда қушларни фарёд қилдиргудек иш бўлди экан?\nОтамурод оталарнинг ҳовлиси… Ие, гужум қани?\nШундай улкан гужумни қулатган қайси дайди, телба шамол бўлдийкин? Қай нобакор, ярамас қурт бўлди экан? Йиқилган гужумнинг илдизлари тагида, худди катта гўрдай, чуқур қазилган хандак қолганди…\nОтамурод ота ҳовли эшигидан ташқарига бир қадам ташлади, қаршисида турган вайрон манзарани кўрди-ю, ҳолсизланди, уҳ тортди, йиқилди…\nБир ёнда қулатилган гужум, бир ёнда жонсиз вужуд қолди…\nPrevious Севги сабоғи\nNext Жимжит юрак туғёнлари


2019 йилда нефть нархи кутилгандан пастроқ бўлади — Жаҳон банки – Газета.uz\n2019 йилда нефть нархи кутилгандан пастроқ бўлади — Жаҳон банки\nЖаҳон иқтисодиётида ўсиш суръатларининг пастлиги ва ОПЕК таркибига кирмаган давлатларда нефть қазиб олиш ҳажмининг оширилиши нефть нархининг тушишига олиб келиши мумкин.\nLotinchada 25 апрель 2019, 14:56 Жаҳон\nЖаҳон банки прогнозларига кўра, 2019 йилда нефть хом ашёсининг ўртача нархи бир баррел учун 66 доллар, 2020 йилда эса 65 долларни ташкил этади. Бу октябрдаги прогнозларга нисбатан пастроқ демакдир. ЖБ матбуот релизида қайд этилишича, нархларнинг тушишига айни вақтда жаҳон иқтисодиётидаги ўсиш истиқболлари кутилгандан пастроқ бўлиши тахмин қилинаётгани ҳамда АҚШда нефть қазиб олиш ҳажмининг ўсгани ўз таъсирини кўрсатмоқда.\nАпрелда халқаро молия институти эълон қилган «Товар-хом ашё бозорлари истиқболлари» ҳисоотида 2018 йилнинг иккинчи ярмида металл нархларининг кескин тушиб кетиши 2019 йилда уларнинг қайта тикланиши билан ўрин алмашади.\nҚишлоқ хўжалиги маҳсулотлари нархлари, прогнозларга кўра, жорий йилда 2,6 фоизга пасаяди, бироқ 2020 йилда қишлоқ хўжалиги маҳсулотларини ишлаб чиқариш ҳажми пасайиши ҳамда энергия ва ўғитлар нархларининг ўсиши яна ўсишни келтириб чиқаради. Савдо муносабатларидаги кескинликлар эса нархларнинг тушишига олиб келиши мумкин, бироқ электр энергияси харажатлари юқорилиги боис нархлар кутилгандан кўпроққа ўсиши ҳам эҳтимолдан йироқ эмас.\n2018 йил сўнгида нефть нархи кескин тушиб кетиши ортидан жорий йил бошидан буён ОПЕК ташкилотига аъзо давлатлар ва уларнинг шериклари қазиб олиш ҳажмини қисқартирди. Шунингдек, Венесуэла ва Эрон ҳам қазиб олишни қисқартирди. АҚШда эса 2018 йилда сланецли нефть қазиб олиш ҳажми кескин оширилди ва бу ҳолат келгусида ҳам сақлаб қолиниши кутилмоқда. Барча энерготашувчилар, жумладан табиий газ ва кўмир нархи 2019 йилда ўтган йилги кўрсаткичдан ўртача 7,9 фоиз паст бўлиши прогноз қилинмоқда.\nҲисоботда қайд этилишича, мамлакатлар томонидан озиқ-овқат маҳсулотлари нархларининг кескин ўзгариши оқибатларини юмшатиш бўйича амалга оширилган чоралар уларнинг фуқаролари учун кутилган самараларни бериши мумкин.


Бэйл «Реал»га ўтганидан буён неча марта жароҳат олгани маълум бўлди\n18:11 / 24.11.2016 3072\nМадриднинг «Реал» клуби ҳужумкор ярим ҳимоячиси Гарет Бэйл «Тоттенҳэм»дан «Қироллик клуби»га кўчиб ўтганидан буён тез-тез жароҳат олмоқда.\nИспаниянинг EFE нашри бу борада алоҳида мақола тайёрлади ва унда уэльслик футболчининг «Реал» ўтганидан кейин неча марта жароҳат олгани санаб ўтилди. Унда тушунтирилишича, Бэйл Мадридга кўчиб келган 2013 йилдан бошлаб 15 маротаба жароҳат олган.\nБэйл жамоага келиб қўшилгач, «Реал» жами 192 расмий учрашувларда майдонга тушган. Футболчининг ўзи бу учрашувларнинг 139тасида иштирок этган. Бу умумий ўйинлар сонининг 72,39 фоизини ташкил қилади. Бэйл майдонга тушмаган ўйинларида асосан жароҳатлар бунга сабаб бўлган. Энг кўп Бэйл болдир мушакларидан жароҳат олган. «Реал» жароҳатга мойил футболчи учун ўз вақтида 100 млн. евро тўлаганди.\nСўнгги марта Бэйлнинг Чемпионлар Лигасининг«Спортинг»га қарши учрашувида (2:1) болдир мушаклари тортилиши натижасида тўпиқ пайлари чўзилди. Катта эҳтимол билан футболчи Испания чемпионатининг 14-туридан ўрин олган «Барселона»га қарши учрашувни ўтказиб юборади.


UzNews - Қашқадарёда ҳомиладор аёл 25 ёшли йигитни пичоқлаб, ўлдирди\n22 сен 2021, 17:34\nАёл қўшни эркак уни зўрламоқчи бўлганини айтди. Марҳумнинг онаси қотилликда аёлнинг акаси ва отасининг ҳам алоқаси борлигини иддао қилди. Вилоят прокуратураси бунга изоҳ берди.\n25 июнь куни Чироқчи туманида 25 ёшли йигит уйи яқинида ўлдириб кетилгани ҳақида хабар бергандик.\nМаълум бўлишича, қотилликни йигитнинг қўшниси — ҳомиладор Н.Ж. қилган. Аёлнинг айтишича, марҳум Ж.А. уни жинсий алоқа қилишга ундаган. Бироқ, ўз номусини ҳимоя қилган аёл ёнида бўлган ошхона пичоғи билан Ж.А.га бир маротаба зарба берган. Йигит етказилган тан жароҳати натижасида вафот этган.\nҲолат бўйича Жиноят кодексининг 97-моддаси 1-қисми билан жиноят иши қўзғатилиб, Чироқчи туман прокуратураси томонидан тергов ҳаракатлари олиб борилган.\nВилоят прокуратураси хабарига кўра, тергов давомида марҳум Ж.А.нинг ўлими юзасидан Чироқчи тумани прокурори томонидан “Лангар” қишлоғида аҳоли ва жабрланувчилар билан учрашувлар ўтказилган. Марҳумнинг яқинлари туман прокуратурасида бир неча маротаба қабул қилиниб, уларнинг жиноятга Н.Ж.нинг акаси ва отасининг ҳам алоқаси борлиги ҳақидаги тахминлари дастлабки терговда текширилганда, ўз тасдиғини топмаган.\nТергов якунига кўра, Н.Ж.га ЖКнинг 97-моддаси 1-қисми билан айблов эълон қилиниб, 7 сентябрь куни жиноят иши суд муҳокамасига юборилган. Жиноят иши ҳозирда жиноят ишлари бўйича Чироқчи тумани судида кўрилмоқда.


Ишга лаёқатлиликни текшириб кўриш\nВоситачи учун мажбурий бўлган бошланғич ҳужжатлар\nКадастр – давлат ҳужжати\nЛицензияни нима қилиш керак?\nЁнғин чиқишдан сақланиш ҳақида йўл-йўриқ бериш – директорнинг иши\nИшлашга қарши тиббий кўрсатмалар бўлмаса\nГазета Норма маслахатчи / 2018 год / № 33 / Кадрлар бўлими\nТашкилотдаги иш хусусияти ходимлар ўз ишининг устаси бўлиши ва топширилган вазифаларни бажара олишларини талаб этади. Адашмай, керакли одамларни танлаб олиш учун суҳбат ўтказишнинг ўзи камлик қилади, шу сабабли мутахассисларни синов муддати билан ишга қабул қилиш лозим.\nЭгаллаб турган лавозимига номувофиқ бўлган тақдирда ишдан бўшата олиш учун ишга қабул қилинган мутахассисга синов муддатини қандай белгилаш керак?\n– Саволга жавоб МКнинг 84–87-моддаларида тўлиқ акс эттирилган. Иш берувчи билан ходим ўртасида синов муддатини белгилаш ва уни меҳнат шартномаси шартларига киритиш тўғрисида келишувга эришилганда тарафларнинг ҳар бири (нафақат иш берувчи) меҳнат мажбуриятлари амалда бажарилганда уларнинг меҳнат шартномасини тузиш тўғрисидаги қарорлари қанчалик тўғри бўлганлигига ишонч ҳосил қилиш имконига эга бўлади. Синов муддатини белгилаш тақиқланган ҳолатлар бундан мустасно (МКнинг 84-моддаси 3-қисми). Синов муддати давомида улар нотўғри қарор қабул қилганлари маълум бўлса, қонунчилик уларнинг ҳар бирига меҳнат шартномасини бекор қилиш имконини беради. Бунинг учун манфаатдор тараф иккинчи тарафни меҳнат шартномасини бекор қилиш тўғрисида 3 кун олдин ёзма равишда огоҳлантириши зарур. Огоҳлантириш муддати фақат тарафларнинг келишувига кўра қисқартирилиши мумкин. Ходим меҳнат шартномасини бекор қилиш ташаббуси билан чиқаётган бўлса, у 3 кун давомида ўз аризасини қайтариб олишга ҳақлидир. Агар синов муддати тугагунга қадар тарафлардан бирортаси ҳам меҳнат шартномасини бекор қилишни талаб қилмаган бўлса, унинг амал қилиши давом этади ва бундан кейин уни бекор қилишга умумий асосларда йўл қўйилади (МКнинг 87-моддаси).\nХодим эгаллаб турган лавозимига нолойиқ бўлса, Меҳнат кодекси иш берувчига меҳнат шартномасини бекор қилиш имконини беради (МКнинг 100-моддаси 2-қисми 2-банди). Уни ушбу асосга кўра бекор қилиш учун иш берувчи меҳнат шартномасини бекор қилиш нияти ҳақида ходимни 2 ҳафта олдин ёзма равишда огоҳлантириб ёки бунинг ўрнига унга пуллик компенсация тўлаб аттестация ўтказиши; унга бирмунча кам малака талаб этиладиган бошқа ишни таклиф этиши (корхонада шундай иш бўлса), шунингдек ходимлар вакиллик органининг розилигини олиши (башарти бу жамоа келишуви ёки шартномасида назарда тутилган бўлса) ва у билан ҳисоб-китоб қилиши шарт.\nАмалиётда мутахассисларни тўғри танлаш, уларни бажарилажак ишга, жамоага мослашишига тайёрлаш ҳамда касб даражаси ва кўникмаларини баҳолаш учун корхонанинг штат жадвалида стажёр лавозимини назарда тутишни тавсия этамиз. Хизматчиларнинг асосий лавозимлари ва ишчилар касблари классификаторида (ВМнинг 4.10.2017 йилдаги 795-сон қарори билан тасдиқланган) бундай лавозим назарда тутилган. Корхонанинг локал ҳужжатида мақсадлар, корхонадаги стажёрларнинг вазифалари, уларнинг меҳнатига тўланадиган ҳақ миқдорини (лавозим маошлари) аниқ белгилаш шарт. Ёш мутахассисларни дастлаб корхонага муддатли меҳнат шартномаси бўйича – муайян ишни бажариш вақтига мўлжаллаб стажёр лавозимига қабул қилган маъқул (МКнинг 75-моддаси). Унинг муддати ўтгач, мутахассисни стажировка ўтаган у ёки бу лавозимга қабул қилиш масаласи кўриб чиқилади.\nПрочитано: 1183 раз(а)


Сана: 05 Июль 2017 Курилди: 266 Изоҳ: 0\n40 ёшли фермер Иренеу Круз ва унинг рафиқаси Жсиклейда Сильва 20 йилдан бери биргалар. Жуфтлик биринчи фарзандини кўришга тайёрланаётганда, агарда ўғил фарзанд кўрса, унга исмни Иренеу, қиз туғилса, Жсиклейда беришига келишиб олишганди. Бироқ Жсиклейда ҳали бирорта фарзандига исм беришга муваффақ бўлолмади.\n"Мен ҳар доим Ривалдо, Роберто Карлос, Роналдиньо ва Робиньо каби футболчилар билан фахрланганман. Энг яхши футболчиларнинг исми "Р" ҳарфига бошланади. Мен Жанубий Америка футболига ҳурмат билдириб, ўғилларимни севимли футболчиларим шарафига қўйишга қарор қилганман", деб айтмоқда оила бошлиғи.\nЯқинда оилада яна бир фарзанд – Роналду дунёга келди. Улар 13 рақами омадли келиб, қиз туғилишига умид қилишганди. Бироқ доя уларга ўғил туғилганини айтганда, улар қиз фарзанд кўришга уринишларини давом эттиришга қасам ичдилар.\nИренеу футбол фанати ҳисобланишидан ташқари, ўз ўғилларидан тузилган футбол жамоаси ва қўшни қишлоқлар болалари жамоалари ўртасидаги учрашувларда ҳакамлик ҳам қилади. Бундай учрашувлар эса ҳар якшанба куни ўтказилади. Круз бир кун келиб унинг ўғиллари Бразилия терма жамоасида ўйнашларини орзу қилади.\nФарзандларнинг тўнғичи 18 ёшда, кенжаси эса ҳали бир ёшга ҳам тўлмаган. Иренеу барча ўғилларини футболчилар номи билан атаган: Робсон, Рейнан, Рауан, Рубенс, Ривалдо, Руан, Рамон, Ринкон, Рикельме, Рамирес, Райлсон, Рафаэль ва Роналду.\nМутахассисларнинг фикрича, қаторасига 13 нафар ўғил фарзанд кўриш имкони 8 мингта ҳолатдан биттани ташкил қилади. Бу эса Крузлар оиласини бу борада дунёда ноёб оилалардан бирига айлантиради.\nБолаларнинг онаси ўз фарзандларининг бирортасига исм бермаган бўлса-да, бахтиёр эканлигини айтади: "Мен тушликка бир килограмм гуруч, бир килограмм ловия ва катта пакет макарон пишираман. Албатта, оғир дамлар ҳам бўлади, бироқ оиламизда ҳеч ким оч қолмайди. Агар бизда бир бўлак нон бўлса ҳам, у барчага тенг бўлинади". Аёл ҳали қиз фарзанд кўришдан умиди борлигини айтмоқда.\nКалит сўзлар: қилади, футболчилар, футбол, фарзанд, унинг, роналду, ривалдо, кўришга, килограмм, келиб, иренеу, жсиклейда, бўлса, бироқ, билан, айтмоқда, quot, nbsp


Хоразм вилоятининг Янгиариқ туманида ҳоким ўзгарди » Muzlik.uz - O‘zbekiston yangiliklari\nХоразм вилоятининг Янгиариқ туманида ҳоким ўзгарди\nХоразм вилоятининг Янгиариқ туманига янги ҳоким тайинланди, дея хабар қилди вилоят ҳокимлиги матбуот хизмати. Халқ депутатлари туман кенгашининг навбатдан ташқари сессиясида Махсуд Ортиқович Саидов лавозимидан озод қилинди. Унинг ўрнига 2019 йилдан буён Агросаноат комплексини назорат қилиш инспекцияси вилоят бошқармаси бошлиғи лавозимида ишлаб келаётган Муҳаммадмурод Собирович Худойберганов тайинланди. Ўзгариш яқинда Ўзбекистон президенти Шавкат Мирзиёевнинг ҳудудга ташрифидан кейин амалга ошди. «Газета.uz» ихтиёридаги маълумотга кўра, Янгибозор ва Хозараст туманларида ҳам ҳокимларнинг янгиланиши кутилмоқда.\nАндижон шаҳрига янги ҳоким тайинланди\nТошкент вилоятидаги иккита туманга янги ҳокимлар тайинланди\nБухоро вилоятида уч ҳоким ва икки университет ректори ўзгарди\nХоразм вилоятида беш ҳоким ўзгарди


Янги Йилга 10та муносиб совға: севимли оналар ва бувиларга аталади! | LifeHaq.uz\nҲақиқатдан ҳам яхши совға албатта қиммат бўлиши шарт эмас. Инсон нима билан қизиқишини эслаб, бироз тасаввурни ишлатсангиз, Сизнинг совғангиз ўзи аталган шахсни мамнун қилишини ва унда ижобий ҳиссиётлар уйғотишини кафолатлаймиз.\nБизнинг мақоламизда турли қизиқишлар ва турмуш тарзига эга ҳар қандай ёш ва жинсдаги қариндошлар учун қимматли ва ҳамёнбоп совғаларнинг юзлаб энг яхши вариантларини топишингиз мумкин.\nТавсия этилмайдиган совғалар\nАввало, бирон-бир кераксиз матоҳни харид қилишга ва саросимага тушишга шошилманг.\nЯнги Йил рамзи туширилган идиш, сувенир – оддий ва зерикарли совға. Шунингдек, атир, ички кийим, пардоз воситалари каби ўта шахсий буюмлар ҳам тўғри келмайди. Зеро, зарур ифор ёки лаб бўёғи рангини, ички кийим ўлчамини топиш жуда қийин вазифа. Албатта, одатлари яхши таниш бўлган яқин одамлар бундан мустасно.\nТавсия этилган совғалар\nОта-онамиз – эътибордан чатда қолдириш мумкин бўлмаган энг яқин инсонларимиздир. Уларга совға қилинадиган ҳар қандай буюм ҳурмат, ғамҳўрлик, муҳаббат ва миннатдорчиликни изҳор этиши керак. Ва албатта, ўзида бироз илиқлик ва самимиятни мужассам этиши зарур.\nПул совға қилмаган маъқул\nОта-онага молиявий жиҳатдан ғамҳўрлик қилиш учун бирон сабаб бўлиши шарт эмас. Янги Йил, бу – қалбимизни мўъжиза ва сеҳрга ишонч билан тўлдирадиган байрам.\nОнангиз ёки қайнонангизни ҳақиқатдан ҳурсанд қилиш учун уларнинг энг севимли машғулотларини эслашга ҳаракат қилинг.\nҲар бир аёл ўзига хос, такрорланмас хилқат бўлиб, албатта севимли хоббисига эга.\n1. Пазанда она учун\nТаом тайёрлашни яхши кўрадиган онага ошхона учун қизиқроқ нарса танлаш мумкин.\nАгар маблағингиз чекланган бўлса, арзонроқ Янги йил совғаларидан янги йил мавзусидаги ошхона ушлагичлари, қўлқопчалар, фартук, чиройли кесиш тахтасини тавсия қилиш мумкин.\nТортлар, пишириқлар ва печеньелар учун шакллар ва кичик шаклчалар. Агар онангиз қандайдир ошхона жиҳози (кастрюл, това ва ҳ.к.) етишмаслигини айтган бўлса, айнан шу нарсаларни сотиб олишингиз мумкин – онангиз совғадан жуда мамнун бўлади.\nАгар маблағ чекланмаган бўлса, Янги йилда онага нон пиширгич, мультиварка, тостер, қуймоқ, вафли тайёрлагич, шарбат сиқувчи мослама, ошхона комбайни, блендер, идиш ювиш машинаси ва ошхона учун бошқа техникани совға қилиш мумкин. Юқорида санаб ўтилган техника ҳамма оналарнинг ошхонасида бўлавермайди, бироқ улар мазали, хилма-хил таомлар тайёрланишини осонлаштиради. Онангизни ҳурсанд қилинг.\n2. Уй учун совғалар\nЧиройли, сифатли ётоқхона анжомлари ёки сочиқ ҳеч қандай ортиқчалик қилмайди. Айниқса, севимли қиз ёки ўғил совға қилганлари.\n3. Гўзаллик ва ўзига парвариш учун\nҲар қандай аёл ўзини гўзал ва парваришланган ҳис қилишни истайди. Янги Йил совғаси сифатида синалган ва ўзини яхши жиҳатдан намоён этган ишлаб чиқарувчилардан атир, шампунь, крем, ниқоб олиш мумкин.\n4. Дам олиш учун\nЭнг яқин соғломлаштириш санаторийига икки кишилик йўлланма жуда яхши танлов.\n5. Қалб учун\nСевимли оилавий суратлардан иборат фотокитоб, видеотабрик, аждод-авлодлар дарахти тасвирланган альбом, чиройли рамкада қайта тикланган сурат.\n6. Саломатлик ва қулайлик учун\nОртопедик ёстиқлар, матрас, курсига уқаловчи қобиқ, қўл уқалагичлари, янги тонометр, ёритгич.\n7. Совға сертификати\nОнангиз, бошқа ҳар қандай аёл каби гўзал бўлишни истайди, шу боис бундай совғани олишдан боши кўкка етади. Бассейн, санаторийга абонемент, гўзаллик салонига совға сертификати фотосессия, кино, театр, музей, экскурсияга чипта.\n8. Иситиш учун\nИссиқ пахмоқ халат, қулай уй шиппаклари, иссиқ адёл ёки тўқилган пайпоқлар Янги Йилда тухфа этиладиган энг амалий совғалардир. Бунда, расмда адашмаслик учун бир хил рангдаги буюмларни танланг. Яхшиси, нозик пастель ранглардани мумтоз вариантларга тўхталинг.\n9. Хона безаги учун\nБайрамона дастурхон, чиройли панно, диван ва курсилар учун янги тўшамалар, каравот учун чиройли адёл.\n10. Севимли чой, қаҳфа нави, ширинликлар\nАгар маблағингиз етарли бўлса,…\nЗамонавий она гаджет шаклидаги совғаларга ҳам муносиб баҳо беради: телефон, рақамли фото-рамка. Ушбу техникадан қандай фойдаланишни кўрсатинг ва тушунтиринг. Бувингиз уни бошқариш ва қўллашни тушунганига ишонч ҳосил қилинг. Унутманг, совға топшириш, бу – мулоқот қилиш ва биргаликда вақт ўтказиш имконидир.\nҲар бир она ёки бувининг бирон-бир қизиши борлиги аниқ, шу боис уларнинг хоббиси билан боғлиқ Янги Йил совғасини танланг.\nЧеварлар учун сувенирлар:\nспицалар, илгаклар ва иплар тўплами;\nкашта тикиш учун тўпламлар;\nрақамлар бўйича расм чизиш тўпламлари.\nАгар бувингиз гулларни яхши кўрса:\nгулларнинг уруғлари, тугунаклари ёки кўчатлари;\nўсимликларни етиштириш бўйича мавзуга доир адабиёт.\nАлбатта, совғаларни харид қилиш жараёни оилавий бюджетга путур етказмаслиги керак.\nУнутманг – ҳеч қандай, ҳаттоки энг қимматли совға ҳам, кўрсатилган эътибор ва ижобий ҳиссиётларга тенг келолмайди. Яхши гапларингизни аяманг, яқинларингизга уларни қанчалик қадрлашингизни айтинг ва иложи борича кўпроқ бирга вақт ўтказишга ҳаракат қилинг.\n03/12/2020 17:30:00 88 0 Манба: magic-charm.ru


Давлат думаси Қирғизистон ҳайдовчилик гувоҳномасини тан олиш тарафдори\nРоссия Давлат думаси халқаро ишлар бўйича қўмита раиси Леонид Слуцкий Қирғизистон ҳайдовчилик гувоҳномасини тан олиш масаласига қаратилган пленар мажлисда ушбу республикани қўллаб-қувватлашга чақирди. Йиғилишда ушбу давлат ҳайдовчилик гувоҳномасини тан олишни сўраб депутатларнинг Россия президентига мурожаати муҳокама қилинди.\nУнинг сўзларига кўра, бу давлат собиқ совет давлати ҳудудида рус тилини ўрганиш ва қўллаб-қувватлаш борасида намуна бўла олади.\n«У ерда рус мактаблари, марказлари ёпилиш ўрнига очилаяпти. Бугунги Қирғизистон рус тили расмий мақомга эга давлат ҳисобланади. Қирғизистонлик ҳайдовчилар Россия ҳудудида ЙТҲлар содир этмайди. Мен сўзларимга жавоб бераман, чунки биз Қирғизистонда ҳайдовчиларни тайёрлаш тизимини яхшилаб ўргандик. Шу боис уларнинг профессионал тайёргарлиги ва рус тилини яхши билишларини ҳимоя қиламиз», — деган Слуцкий.\nУнинг фикрича, рус тилини жиддий илгари сураётган, уни ўрта мактабларда ўрганишни қайта тиклаган ва олий таълим тизимини ўзгартирмаган мамлакат шу тарзда қўллаб-қувватлашга лойиқ.